Southwest Airlines vil betale sine ansatte til at få en coronavaccine - FINANS\nSouthwest Airlines vil betale sine ansatte til at få en coronavaccine\nSouthwest Airlines stiller sig i rækken af amerikanske flyselskaber, der vil betale sine ansatte til at lade sig vaccinere mod coronavirus.\n18.09.2021 kl. 15:25\n17.10 Frantz Longhi taber 28 millioner på madmarkeder og design\n16.10 Saudisk opkøb af Newcastle puster igen til magtkamp: »Det er en storstilet propagandastrategi«\n16.10 Den Uafhængige trækker udsendelse tilbage på grund af Mohammed-tegning\n16.10 Se forskellen: Sådan har boligmarkedet udviklet sig siden sidste kommunalvalg\nTag en coronavaccine og modtag en bonus.\nSådan lyder opfordringen fra det amerikanske flyselskab Southwest Airlines, der indfører en bonus til personalet for at lade sig stikke. Samtidig stopper flyselskabet med at udbetale ikke-vaccinerede medarbejdere, der får corona, løn i den periode, de er i karantæne.\nSouthwest Airlines lægger sig dermed i slipstrømmen på andre store amerikanske flyselskaber som Delta Air Lines, American Airlines og United Airlines, der alle tidligere har indført lignende tiltag.\nDelta Air Lines har tidligere meddelt ikke-vaccinerede medarbejdere, at de må betale en ekstraafgift på knap 1.300 kr. månedligt for stadig at være en del af selskabets sundhedsplan, mens American Airlines er stoppet med at forsikringsdække ikke-vaccinerede medarbejdere.\nSouthwest Airlines’ medarbejdere har modtaget en besked, hvori der står, at dem, der kan fremvise dokumentation til selskabet for, at de er vaccineret senest den 15. november, vil modtage en bonus på 16 timers ekstra løn.\n»Hvis du ikke er vaccineret og allerede har valgt at blive det, giver denne tidshorisont dig nok tid til at modtage begge runder af en vaccine med to stik eller vaccinen, der blot kræver ét stik,« lyder det fra flyselskabet til medarbejderne.\nModsat Danmark er Amerika stadig hårdt præget af Delta-varianten af coronavirus, og senest vil præsident Joe Biden ifølge Bloomberg News bede myndighederne – Labor Department – om at indføre flere restriktive coronaregler for private virksomheder med mere end 100 ansatte.\nReglerne indebærer blandt andet, at medarbejderne enten skal vaccineres eller testes ugentligt for at kunne gå på arbejde. Reglerne forventes at påvirke op til 100 mio. amerikanere.\n17.10.21 »Et farligt nyt skridt«: Populær millionby indfører kontroversiel ansigtsbetaling\n17.10.21 Blodrøde tal: Kendt erhvervsmand taber igen millioner på madmarkeder og design


A Perfect World |\n← Skal de efterladte vælge\nUdgivet den 17. september 2009 af Himmel og Fjord\n… nu med hvid the. A Perfect WorldTM er en creme.\nJeg fik en lille bitte gratis vareprøve af den i går. Den lå i det – også gratis – magasin, ‘Skøn’, som jeg fik hos Matas. Cremen er et effektivt anti-age produkt – nu med hvid te, som modvirker, at jeg ser gammel ud før tid.\nOrigins er mærket. Prøven føltes dejlig i ansigtet, men jeg forbliver tro mod Nivea.\nI folien med ‘Skøn’ lå også et eksemplar af ‘IN’. Det har jeg ikke bladret i endnu. Det er mange år siden, jeg købte et eksemplar af bladet. Det blev kun til den ene gang, fordi det meste af indholdet var annoncer.\nJeg vil dog kigge det igennem og se, om det stadig er fyldt med annoncer. Jeg øjnede dog en opskrift på lavendelmuffins.\nDem vil jeg forsøge at lave i dag. Hvis de falder heldigt ud, skal de serveres på lørdag, hvor de skal dekoreres med en flødeostglasur og pyntes med friske lavendler.\nDet blev et pragtfuld vejr i går. Rufus og jeg fik ordnet poter. Han fik klippet pels mellem trædepuderne, og jeg gav mine en omgang med hamp-handskerne.\nVi fik begge smurt puderne ind i en god, fed creme – og så tog vi bilen til Frederiksberg Have for at sole os lidt.\nVores kommune gør noget for dyrene. Ænderne har deres eget trappesystem i\nPå et bord i haven var der indgraveret ‘Emil’.\nPå en bænk i Søndermarken er der indgraveret N&L. Jeg havde kun min bilnøgle til at gravere med, så det blev ikke til mere. Det har jeg ikke et billede af.\n8 Responses to A Perfect World\n17. september 2009 kl. 09:26\nDu er simpelthen så heldig med de prøver – altså Lone 😉\nVar ellers i Matas i mandags, men tog da ikke bladet, hvor dum kan man lige være? Du skal ikke svare.\nDejlige billeder – som altid – nu må jeg hellere komme ud på min tur.\n17. september 2009 kl. 09:28\nLavendelmuffins lyder gode!\nJeg har en opskrift på nogle lavendel-småkager, som jeg længe har haft lyst til at prøve, men så langt er jeg ikke nået:)\nJeg håber dig og Rufus får en skøn solskindag idag også:)\n17. september 2009 kl. 12:00\nHvor er det fantastisk at ænderne har en lille rampe de kan gå op af. Det er da en fin luksus 😛 Skønt at få ordnet “poter” 😛 God dag til dig og Rufus 🙂\n17. september 2009 kl. 17:16\nSister, Jeg bryder mig heller ikke om at få svar på sådan et spørgsmål 😉\nNåh, men jeg kan fortælle dig, at du ikke er gået glip af så meget i bladene.\nMissMuffin, Muffins’ene blev gode. Lavendlerne kommer først på, når de skal pyntes på lørdag. Sååhh.., der er ikke så meget smag af lavendel lige nu 🙂 Glæder mig til at høre, hvordan dine småkager smager, når du får tid.\nJeg håber du og Emma også har nået at nyde solen i dag 🙂\nAnette, Ja, det er meget betænksomt af kommunen at tænke på ænderne. De bliver også flittigt brugt 🙂\nRigtig god dag til jer, Anette 🙂\n18. september 2009 kl. 06:55\nJeg må i Matas og hente Skøn (og IN) i denne måned – tak for tippet Lone. Jeg tager gerne Skøn, når jeg får øje på det – det er jo et flot blad. Sikke nogle dejlige billeder du har taget! Det er sjovt at se din skygge på det ene af dem : -)\nOg så lyder det som om, I begge har fået lækre, bløde poter igen 😉\n18. september 2009 kl. 15:07\nFik 2 sæt i dag 😀 Et til datteren og et til mig selv – YES.\nMen du har ret, vil ikke give penge for de blade.\n18. september 2009 kl. 16:22\nMadame, Det er første gang, jeg har fået bladet. Det er rigtigt, at det er et lækkert at bladre i, men der står ikke meget brugbart 🙂 (For mig)…\nJa, det er tiden til at fotografere lange skygger lige nu 🙂\nGodt Sister! Huskede du også malingen? 🙂\nNej man sidder heldigvis ikke og ærgrer sig over, at man har købt dem. Det er lækkert at få dem gratis – næsten som Ikea-kataloget 🙂\n18. september 2009 kl. 18:48\nJa, ja – det gjorde jeg da – er malet færdig på den side, rest to go.\nOg en emhætte, kom også med i købet. Kan ikke leve med en rund, så på mandag hentes en firkantet og sådan er der så meget 😀


Med et stort millionunderskud på bøgerne vender den danske pubkoncern blikket mod syd. Målet er at få en "markant tilstedeværelse" – og første skridt er få måneder fra at være afsluttet.\nPRESSEKLIP 28-05 - 2021 FødevareWatch\nOld Irish Pub lancerer nu en offensiv i Holland. Den danskejede pubkæde er i gang med at åbne de første tre lokationer i Amsterdam, Haag og Rotterdam, som alle vil slå dørene op, inden sommerferien er slut, skriver FødevareWatch.dk.\nUdvidelsen er dog kun første trin i en plan, som på sigt skal sprede sig til en "markant tilstedeværelse" i landet med 10-12 pubber, fremgår det af en pressemeddelelse. Ifølge adm. direktør Peder Blak lander de nye pubber i et marked, der giver anledning til store forventninger.\n"Holland er et fantastisk land, og vores koncept passer simpelthen så godt til den hollandske mentalitet, som på mange måder minder om den skandinaviske. Vi rykker nu ind på nogle helt unikke placeringer i nogle af de mest interessante byer i Benelux-området," siger Peder Blak, adm. direktør i Old Irish Pub.


3 x Beliggenhed-vært Christian Borregaard: Forhandlingerne er blevet hårdere | BILLED-BLADET\nTirsdag, 19. februar 2019 - af Ken Richter\nNår TV 2 tirsdag aften kl. 20.00 blænder op for det første af otte nye afsnit af "Beliggenhed, beliggenhed, beliggenhed", så bliver det samtidig et indblik i et ejendomsmarked, hvor det er svært at være køber.\n- Det er blevet sværere at presse priserne. Forhandlingerne er blevet hårdere og hårdere, erkender værten Christian Borregaard, der til daglig er køberrådgiver med udgangspunkt fra Silkeborg.\nDerfor lover han mere action i de nye afsnit.\n- Sælgerne er tilbøjelige til at stå mere fast på deres priser, og derfor må køberne indgå større kompromiser, end vi har været vant til.\nDet er fjerde sæson, at Borregaard sammen med boligekspert Sara Lygum fra Odense skal forsøge at opfylde drømmene for to hold, der leder efter en ny bolig med den bedste beliggenhed.\n- Sara og jeg har et godt samarbejde, og vi har stor respekt for de købere, der medvirker. For det, vi viser, er ægte, og det handler både om rigtige følelser og rigtige penge, understreger Borregaard.\n- I aften er det et hold førstegangskøbere og et ægtepar, der sandsynligvis for sidste gang skal handle bolig. Det unge par vil gerne skifte lejligheden i Kolding ud med et hus, hvor der er plads til børnene. Det andet par vil gerne flytte fra Kolding til en lejlighed i København, fordi kulturudbuddet er større i hovedstaden, forklarer Christian Borregaard om premiereafsnittet.


Millionstøtte til 15 lokale naturprojekter | OrganicToday.dk\nMillionstøtte til 15 lokale naturprojekter\n2. juli 2018 | Af Gustav Bech\nNATUR – Blandt 72 ansøgere har Den Danske Naturfond udvalgt 15 lokale projekter over hele landet, som vil gøre en særlig indsats for naturen.\n15 naturprojekter har fået støtte fra Den Danske Naturfond. Det er anden gang, fonden yder støtte til lokale naturprojekter. Foto: Den Danske Naturfond\nMed en samlet støtte på over 10 millioner kroner får lokale ildsjæle gennem 15 forskellige naturprojekter landet over nu mulighed for at gøre en særlig indsats for den danske natur. Det er anden gang, at naturfonden yder støtte til lokale naturprojekter gennem en særlig pulje.\nDe 15 projekter, der nu er kommet gennem nåleøjet, er udvalgt blandt 72 ansøgere og har været gennem 2 ansøgningsrunder. Formålet med Naturfondens støtte til disse projekter er at engagere lokale kræfter i at forbedre forholdene for dyr og planter.\n- De mange ansøgninger, vi har modtaget i denne omgang, viser med al tydelighed, at der fortsat er meget stor interesse for at gøre en ekstra indsats for naturen rundt omkring i landet. De 15 projekter er alle rigtige gode eksempler på det, siger Lauritz B. Holm-Nielsen, som er formand for Den Danske Naturfond.\nMeget forskellig natur\nNaturprojekterne er fordelt over det meste af Danmark og dækker meget forskellig natur. Naturfonden håber, at de vil tjene som eksempel og inspiration for andre.\n- Vi glæder os rigtig meget til at følge projekterne og se, hvordan de på hver sin måde udvikler sig til gavn og glæde for dyr, planter og de, som holder af at færdes i områderne, siger Lauritz B. Holm-Nielsen.\nPå dette danmarkskort kan man klikke sig ind på det enkelte projekt. Her kan man læse projektbeskrivelsen og se kontaktperson, støttebeløb og billeder fra projektområdet.\nI enkelte projekter er den økonomiske ramme endnu ikke fastlagt. Derfor figurerer støttebeløbet ikke på projektsiden. Desuden er 2 af de 15 projekter endnu ikke klar til offentliggørelse og er dermed ikke markeret på kortet eller på hjemmesiden, oplyser fonden.\nFalster får nyt, stort naturområde\nDen Danske Naturfond er klar til start


Efter 40 år i branchen siger Søren Vesterby onsdag farvel til skærmen: - Nu skal jeg hjem og have mine korte bukser på | jv.dk\nEfter 40 år i branchen siger Søren Vesterby onsdag farvel til skærmen: - Nu skal jeg hjem og have mine korte bukser på\nSøren Vesterby er født i Fredericia, men familien flyttede til Esbjerg, da han gik i 5. klasse. Det havde han ikke noget imod, for han og brødrene var store EfB-fans. I dag har han stadig sæsonkort til stadion. Foto: Tais Tullin, TV Syd\nSnart får Søren Vesterby tid til franskundervisning og korsang, for onsdag den 24. november har den afholdte TV-vært og journalist sidste arbejdsdag på TV Syd. Han går på pension med en erkendelse og accept af, at alt har en ende, og med en glæde over at åbne et nyt kapitel i livet.\n21 nov. 2021 kl. 08:03\nTV: - Nu slipper man snart for mig, starter Søren Vesterby med at sige. Men sådan er der næppe mange i Syd- og Sønderjylland, som har det.\nOnsdag den 24. november er den afholdte journalist og TV-vært på TV Syd-skærmen for sidste gang. Ifølge ham selv bliver det en ganske almindelig arbejdsdag - dog med en "lidt mærkelig fornemmelse i maven".\nAvisen fanger ham over telefonen, mens han er på vej fra hjemmet i Sædding ved Esbjerg til en af sine sidste arbejdsdage på den regionale TV-station i Kolding. Han har en erkendelse og en accept af, at alting har en ende. Og han har en forventning og en glæde over at kunne åbne et nyt kapitel i livet.\n- Jeg tænker kun tilbage med gode tanker om min tid i journalistbranchen - jeg har sgu været der i 40 år, siger han.\n"Been there, done that", siger han så. Og det har han nemlig - været der og gjort det. På DR, TV2, hos Nordjyske Medier og siden 2009 TV Syd.\nFor cirka et år siden gik han ned i tid, så arbejdsugen kun bød på 30 timer, og siden da har han selv og chefen kendt til pensionsdatoen. Udover mere tid til familien vil Søren Vesterby værdsætte, at han nu uden skæve arbejdstider i langt højere grad vil få tid til fritidsaktiviteter.\n- Jeg er lige blevet optaget i et kor, så nu får jeg mulighed for at synge sammen med andre mennesker og opleve, hvordan det er at stå midt i noget, som lyder skidegodt, siger han.\nHar siden 2009 været tv-vært på TV Syd.\nBlev uddannet fra Journalisthøjskolen i 1981.\nStartede sin journalistiske karriere hos Danmarks Radio ved Radio Syd i Aabenraa.\nHar også lavet tv hos Nordjyske Medier og været vært på Go' Morgen Danmark og på 19-direkte og TV Avisen på DR.\nBor i bofællesskab i Sædding ved Esbjerg med sin kone Pia, som han mødte i sin gymnasietid på Esbjerg Statsskole. Sammen har de to voksne børn.\nDriver også firmaet Indblik Film, som blandt andet producerer portrætfilm for lokale kunstnere.\n- Mit arbejde har kørt i ét kaos i 40 år og ovenikøbet på skæve tidspunkter - både tidlig morgen og sen aften. Så jeg har aldrig kunnet gå til noget eller være medlem af noget, og det kan jeg nu. Jeg er også på vej i skole, for jeg tager formentlig Hf-enkeltfag i fransk.\n- Jeg har altid været glad for sprog, og det udvider ens horisont at lære et andet lands sprog - det er en indgang til landet og dets kultur, mad og så videre. Det gør verden større, og det holder ens hoved godt kørende, siger Søren Vesterby, som også tidligere har taget Hf-enkeltfag i spansk, mens han var studievært på en anden station.\nEfterhånden som Søren Vesterby får talt sig varm, kan han ikke lade være med nærmest at overtage interviewet fra journalisten i den anden ende af røret - en arbejdsskade måske. Den rutinerede formidler ved godt, hvad han vil fortælle. Han vil gerne nævne dengang i 2003, da han på en morgenløbetur forhindrede en voldtægt i Frederiksberg Have.\nOg hvis journalisten har tænkt sig at spørge, hvad de største sager fra landsdelen har været i Søren Vesterbys tid som journalist, så vil Søren Vesterby svare to ting.\nDen ene er, da Kresten Philipsen - daværende amtsborgmester for Sønderjyllands Amt - tog initiativ til at skabe et formaliseret grænseoverskridende samarbejde mellem Sønderjylland og Slesvig.\n- Det var enormt perspektivrigt for grænselandet, for forestillingen om ”de andre” baserer sig ofte på fortællinger, man har hørt fra årtier før ens eget liv, men som bare lever videre. Kresten Philipsen var med til at nedbryde grænseskel, så man kunne se, at ”de andre” egentlig var ligesom os selv - de kunne også lide fodbold og musik.\n- I dag er det jo kommet til, at der lige er kommet en borgmester fra det tyske mindretal i Tønder. Det er en superdejlig og perspektivrig udvikling.\nDen anden sag, Søren Vesterby vil nævne fra sin karriere som journalist i landsdelen, er, at politikerne nu endeligt har sat penge af til at rydde op i generationsforureningen i Grindsted.\n- Den snakkede de om, allerede da jeg kom ind som journalist på Radio Syd i Aabenraa i 1981, og først nu får de sat penge af til det. Bedre sent end aldrig, men tak for det, siger Søren Vesterby.\n"Hvad skal du lave nu?", spørger Søren Vesterby så sig selv på vegne af journalisten som efterhånden bare tager noter af talestrømmen, før Søren Vesterby svarer på sit eget spørgsmål:\n- Jeg spurgte en af mine gode venner, Jens - en gammel journalist fra DR, som har været pensioneret et par år: Nå, Jens. Hvordan er det så?, spurgte jeg ham.\n- Og Jens svarede: "Kan du huske, da vi altid gik i korte bukser? Der var ingen, der vidste, hvor vi var henne. Vi skulle bare være hjemme og spise klokken 18. Sådan er det".\n- Nu tager jeg hjem og tager mine korte bukser på, siger Søren Vesterby.


Pakkerejse: Bergen til Trondheim - Travelnorth.dk - din Hurtigruten partner\nTag med på en uforglemmelig rejse, hvor du vil have mulighed for at opleve Geirangerfjorden eller Hjørundfjorden og magiske fjelde med Hurtigruten. Landskabet har fantastiske og fascinerende omgivelser. Rejsen er tilgængelig året rundt.\n“Pakket og klar” fra Bergen til Trondheim på 4 dage\nPris per person inkl. fly + transfer + hotel + verdens smukkest fjord rejse:\nfra kr. 5.845,- pr person i indvendig kahyt\n– Fly fra Danmark til Bergen\n– Overnatning på hotel i Bergen\n– Sejlads fra Bergen til Trondheim med Hurtigruten\n– Fly fra Trondheim til Danmark\nEfter ankomst til Bergen checker du ind på hotellet. Gå på opdagelse på egen hånd i byen, hvor du vil oplev en fantastiske atmosfære blandt mange historiske bygninger. Træbygningerne på Bryggen er et bevis på at historien går helt tilbage til 1300 tallet. På Fisketorvet kan du nyde en Bergensk fiskesupper, der er den mest berømte af alle lokale retter.\nEfter at have nydt en morgenmad på hotellet, så har du dagen fri til egen disposition indtil du stiger ombord på Hurtigruten. Vi starter med en smuk udsejling fra Bergen. Når du er kommet om bord kan du vælge at tilkøbe en lækker buffetmiddag baseret på de bedste ingredienser fra området omkring Bergen. Vi sejler nordpå og sætter kursen ud gennem Hjeltefjorden ligesom vikingerne gjorde. Du kan nu nyde resten af dagen på dækket eller i panoramasalonen, mens vi passerer den smukke kystlinje.\nDag 3: Geirangerfjorden eller Hjørundfjorden?\nVi sejler videre til både Florø, Måløy og Torvik. Om sommeren (juni/juli) sejler vi ind i Geirangerfjorden, der omkranses af majestætiske fjelde, stejle sider og vandfald. Om efteråret (September/Oktober/november) besøger vi Hjørundfjorden, der er omkranset af fjelde, uberørt natur og små landsbyer. Det kan ved Hjørundfjorden anbefales at tage med på busturen “Et lille stykke af Norge” eller på fjeldtur med fantastisk udsigt til de mere aktive. Herefter ankommer vi til Ålesund, som brændte ned i 1904 og blev genopbygget i jugendstil.\nDag 4: Rejsens sidste dag i Trondheim\nDu ankommer om morgenen til Trondheim og kan nyde en dejlig morgenmad på Hurtigruten. Efter ankomst til Trondheim kan du gå på opdagelse, hvor du vil opleve en helt speciel middelalderstemning. Lad Nidarosdommen (domkirken) imponere dig med de smukke gotiske detaljer og udsmykninger, der kan dateres helt tilbage til år 1070. Gå derefter en tur op forbi den gamle bybro, hvor du kan nyde den fine udsigt ud over træhusbebyggelsen i bydelen Bakklandet. Du flyver fra Trondheim tilbage til Danmark samme dag.\nKontakt os for mere information rejsen


» Bedste Adidas Bikini Barn online [Se bedste tilbud] - Hobbyblog\nHjem» Bedste Adidas Bikini Barn online [Se bedste tilbud]\n» Bedste Adidas Bikini Barn online [Se bedste tilbud]\nEr du på udkig efter adidas bikini barn? Vi anbefaler følgende webshops…\nAdidas AceAdidas All StarAdidas Baby SetAdidas BabyskoAdidas BadesandalerAdidas BluseAdidas BoostAdidas Bukse HerreAdidas Bukser BørnAdidas Bukser Condivo\nNiceHair.dk er pt. en af de førende webshops med beauty-produkter. Forhandlerens sortiment omfatter i omegn af 14000 varer fra diverse mærker. Firmaets Trustpilot-rating på 9,4 af 10 indikerer utrolig kundeloyalitet. Scoren er baseret på 37612 ratings, hvoraf 31933 af dem giver topkarakter. På Facebook er 225196 personer fans af NiceHair.dk, og herpå har forhandleren modtaget 4607 bedømmelser med en gennemsnitlig score på 4,1 af 5, hvilket lige så vel er ekstremt overlegent.\nMade4men.dk er i dag en af de bedste webshops inden for beauty-produkter. Netshoppens sortiment indeholder omtrent 3000 produkter fra flere producenter. Netshoppens Trustpilot-rating på 9,4 ud af 10 manifesterer god kundetilfredshed. Tallet er baseret på 6942 ratings, hvoraf 5800 af disse giver topkarakter. På Facebook er 6276 personer tilhængere af Made4men.dk, og herpå har webbutikken modtaget 75 vurderinger med en gennemsnitlig bedømmelse på 4,1 ud af 5, hvilket tillige er ret så imponerende.\nLookfoxy.dk er nu en af de mest populære e-shops med beauty-produkter. Firmaets sortiment omfatter flere end 300 varer fra forskellige brands. Forretningens Trustpilot-evaluering på 6,9 ud af 10 røber stor kundetilfredshed. Bedømmelsen er baseret på 43 evalueringer, hvoraf 14 af dem giver topkarakter. På Facebook er 608 brugere tilhængere af Lookfoxy.dk, og herpå har forhandleren modtaget 10 anmeldelser med en gennemsnitlig bedømmelse på 3,9 ud af 5, som ligeså er meget imponerende.\nMatas.dk er nu iblandt de mest populære online webshops der sælger beauty-produkter. Netshoppens sortiment indeholder i omegn af 90000 produkter fra en række producenter. Webbutikkens Trustpilot-vurdering på 8,2 ud af 10 demonstrerer god tilfredshed hos kunderne. Ratingen er baseret på 12075 anmeldelser, hvoraf 8851 af disse er 5-stjernede. På Facebook er 279941 brugere fans af Matas.dk, og her har netbutikken modtaget 549 vurderinger med en middel bedømmelse på 3,8 ud af 5, som ligeledes er super imponerende.\nLuxplus.dk er aktuelt en af de mest populære internet varehuse med beauty-produkter. Deres sortiment indeholder flere end 40000 varer fra forskellige producenter. Webbutikkens Trustpilot-bedømmelse på 9,6 ud af 10 røber god kundetilfredshed. Scoren er baseret på 27258 bedømmelser, hvoraf 23476 af dem er 5-stjernede. På Facebook er 108766 mennesker fans af Luxplus.dk, og herpå har webbutikken modtaget 5451 ratings med en gennemsnitlig rating på 4,8 ud af 5, som ligeså er utrolig overlegent.\nAdidas Bikini Barn handles over nettet\nEn del online outlets yder i øjeblikket en hel del forskellige leveringsudgaver. En af de mest almindelige er i vore dage udleveringssteder, fordi det giver dig fuld fleksibilitet til at hente din nyindkøbte vare når det passer ind i din hverdag. Leveringsmetoden er jo rigtig let gængelig, samt ofte endda den mest betalelige mulighed for fragt.\nDu bør ydermere planlægge at få ordren leveret hjem til din privatadresse eller ud til dit arbejde. Den er somme tider en sjat dyrere, men omvendt usædvanlig praktisk. Den billigste fragtløsning af adidas bikini barn kan ikke modsiges at være selv at hente ordren, som dog er betinget af at du befinder dig nær adidas bikini barn netshoppens adresse.\nAntal dages levering kan vise sig at være ualmindeligt udslagsgivende forudsat vi har behov for produkterne nu og her, og derfor er det rimelig fornuftigt at du efterser leveringstidspunktet på det aktuelle produkt.\nEn del adidas bikini barn online outlets giver 1 dags levering på en hel del varenumre, der dog kræver at transaktionen realiseres forud for et bestemt tidspunkt, således at de kan nå at få adidas bikini barn sendt afsted forinden pakkemedarbejderne får fri.\nNogle enkelte internet selskaber lover gratis fragt, men typisk under forudsætning af at man handler for et fastsat beløb. Desuden burde man foretrække den mest letkøbte leveringsform, der oftest – uanset om man befinder sig nær Odense, Vordingborg eller Fredensborg – er at få dem til at levere din bestilling til et udleveringssted.\nDet er super smart for folk at analysere priser på adidas bikini barn i blandt forskellige shops på nettet, og ergo har en lang række outlets på nettet været nødt til at stampe prisniveauet på varerne – til drenge og piger, og ligeledes også til herrer og damer – en hel del, og endda nogle gange garantere fragt uden beregning.\nDerfor kan det til hver en tid blive fordelagtigt at se nærmere på nogle enkelte netshops efter adidas bikini barn udsalg forud for at du gennemfører din bestilling, sådan at man er på den sikre side med at få fat i den mest attraktive pris.\nDu skal dog være omhyggelig med, at såfremt en internet forhandler frembyder adidas bikini barn til en salgspris der anses for kolossalt beskeden, så kan det ofte være et faresignal om en svindel netbutik. Køb med gængse betalingskort er trods alt omfattet af en forordning, som beskytter køberen imod bedrageriske e-firmaer.\nGenerelt foreslår vi bestillinger med kort eller mobilbetaling. Som alternativ kan du drage nytte af en afbetalingsløsning fra for eksempel ViaBill, når du ønsker at dække regningen over en periode.\nInden nogen bestiller adidas bikini barn på en internet shop kan de på en vis måde løbe igennem e-shoppens forretningsbetingelser, det er dog oftest et omfattende projekt.\nEn nemmere løsning kan være at kontrollere om netshoppen er verificeret af e-mærket, siden det typisk er et tegn på at internet virksomheden anerkender den officielle danske lovgivning, foruden at forretningen jævnligt føres tilsyn med af fagmænd som er inde i vilkårene på området. Desuden giver det dig anledning til bistand, hvis du bliver udsat for vanskeligheder med din bestilling.\nLigeledes tilråder vi at man er oppe på mærkerne omkring de elementære regler der gælder for bestillingen, som eksempelvis den ombytningsrettighed på adidas bikini barn netbutikken benytter. I relation til det er det virkelig relevant, at man stadig bevarer sin kvittering, således man når som helst vil kunne dokumentere sin shopping, uafhængig om du søger efter varer til en kvinde eller mand.\nTrustpilot tilbyder dig ganske passelige muligheder for at gennemstøve en stor gruppe tidligere køberes anmeldelser og derfor foreslåes det, at du tolker e-butikkens adidas bikini barn kritik inden du placerer din ordre.\nFacebook byder på ydermere nogenlunde fornemme metoder til at få et kig ind i netshoppens kundefokus. Foruden det ses en del internet shops hvor det er muligt at meddele en anmeldelse af deres køb, hvilket lige så vel bør bruges til at vurdere hvor glade kunderne er.\nHjemmesiden er finansieret af annoncer. Vi hjælper masser af e-firmaer idet vi promoverer butikkernes tilbud, og indtjener kommission i tilfælde af at en af de besøgende på vores side foretager et indkøb.\nAnvisninger angående adidas bikini barn og internet outlets værnes om jævnligt, men vi kan ikke give garantier imod korrektioner der er blevet foretaget siden vi nyligst opdaterede de viste data.


Første teaser til Lars von Triers ‘The House That Jack Built’ med en sadistisk smilende Matt Dillon / Nyhed\nFørste teaser til Lars von Triers ‘The House That Jack Built’ med en sadistisk smilende Matt Dillon\nKort tid efter Lars von Triers seriemorderfilm ‘The House That Jack Built’ blev annonceret til Cannes-festivalen uden for konkurrence, har Zentropa også sluppet første teaser til filmen.\nVideosnasen afslører ikke meget, men en blodigt smilende Matt Dillon, der spiller den titulære seriemorder Jack, har dog et afsindigt creepy blik, mens hans voiceover italesætter dele af filmens tematik, hvor mordet i morderens selvforståelse er et kunstværk.\nFilmen skulle efter sigende indeholde flere brutale scener, og den er muligvis et spark i løgene på den gode smag i så høj grad, at det netop er derfor, den er blevet udtaget uden for konkurrence modsat Triers forrige 10 film på festivalen, der alle har dystet om Guldpalmen.\nHans nye film har Matt Dillon, Bruno Ganz, Uma Thurman, Riley Keough, Siobhan Fallon Hogan, Sofie Gråbøl og Marijana Jankovic på rollelisten, og den officielle synopsis lyder således:\n»’The House That Jack Built’ følger den højt intelligente Jack over en periode på 12 år og introducerer de mord, som er definerende for Jacks udvikling som seriemorder. Vi oplever historien gennem Jack, mens han postulerer, at hvert et mord, han begår, er et kunstværk i sig selv. Selvom politiet langsomt nærmer sig Jack, løber han større og større risici i jagten på at skabe det ultimative kunstværk«.\nLæs også: Adam Driver, Michael B. Jordan, Whitney Housten tilføjet Cannes-festivalens program


Gipsplader pris – Leje af tæpperenser jem og fix\nSkal du renovere eller bygge til, er gipsplader uundværlige materialer.\nGod kvalitet til den rigtige pris. Knauf Danogips gipsplader, vindgips, vådrumsgips, GDS gipsplader. Se hele vors sortiment af gipsplader og bestil dine gipsplader online hos BygMax. Pladen er en glasfiberarmeret gipskartonplade ty. På DBA finder du altid et godt tilbud på både nye og brugte varer til salg.\nLæs mere her på siden oVores udvalg af produkter inden for plader lavet af gips. De mange fordele ved gipsplader. Sammenlign tilbud og priser på gipsplade.\nEt loft af gipsplader ligner meget et klassisk, pudset loft, hvis du spartler og maler det.\nStort udvalg af stolper, skinner og profiler til montering af gipsplader. Hurtig og sikker levering til din adresse. En gipsvæg lavet på stål med . Online byggemarkeder er næsten altid – . Nu er problemet at vores entreprenør (Tømrer) siger at mprisen på at få sat gipsplader op, er den samme som hvis der skulle sættes . Her på siden kan du danne dig et overblik over vores priser på malerarbejde.\nAlle priser på siden er inkl. Priser på vores fulde malerpakke. Armeringsbånd til armering af almindelige gipsplader. Clinch-on klemmeværktøj til gipsplader, Til fiksering af hjørneprofiler på gips.\nMed udskiftelig nylonslagkappe, ekstra hærdede klinger og et godt greb. GKB AK – med forsænket langkant, 9mm. Mangler du gipsplader, kan du finde alle typer af byggeplader til indvendig brug – og. Pris kun ved kortbetaling på . Produktkode: 13mm Knauf gipsplader.\nI sagens natur er det ret svært at få sendt gipsplader på traditionel vis. Vi kan hjælpe med at løse opgaven til en favorabel pris, når en . Gipshejs, gipsplade opsætter, pladeløfter – kært barn har mange navne. Et sæt med det hele til opsætning og efterbehandling af gipsplader.\nErgoMover og er derfor et kvalitetsprodukt til en konkurrencedygtig pris. Vi har derfor lavet to priseksempler med vejledende priser på opsætning af filt eller væv. Med Montageservice får du en fast pris på din opgave med det samme, så.\nSavklinge træ →


Vibratorer – de højteknologiske glædespredere - OpenWorld\nDe første vibratorer der kom på markedet blev markedsført som ”massageapparater”. Massageapparater er de jo også på en måde. Men dengang var der ingen henvisning til det seksuelle.\nDet var massageapparater til damernes anspændte ansigtsmuskler! Hvorfor et massageapparat der skulle bruges til at afspænde kæben, kinder og nakken skulle være formet som en dildo, var der nok mange der undrede sig over.\nOg så var det jo op til den enkeltes fantasi, hvad man kunne gætte sig til.\nDet var også temmeligt kluntede apparater, med ledninger til store batterier, eller endda lysnettet. Ikke ligefrem en betryggende tanke, hvis du skulle massere dit G-punkt, undskyld, kinderne selvfølgelig, med noget der ender i en stikdåse med 220 Volt\nTiderne har ændret sig, og det har vibratorerne også\nHeldigvis har både det moralske kompas og den teknologiske udvikling taget nogle store spring siden da.\nI dag sælges en vibrator som det den er. Et legetøj til seksuel nydelse. Et legetøj til selvbevidste kvinder der selv bestemmer hvordan og hvornår de vil opleve sex. De er heller ikke længere kluntede og livsfarlige.\nNutidens vibratorer kommer i vildt mange modeller, materialer, former og størrelser og farver.\nNogle er simple dildoer med en lille vibrerende dims indeni. Andre er højteknologiske underværker med modsat roterende kugler, flertrins programmer, og endda fjernbetjeninger, eller helt simple klitoris vibratorer. Der findes endda vibrator æg der kan gemmes i trusserne.\nOm virkningen kan gemmes væk lige så effektiv, kommer vel an på en prøve. Hvad mon en fin dame fra 1955 ville synes om den slags vibrator markedsføring vi har i dag? Muligvis ville hun med det samme undersøge muligheden for at blive frosset ned og vågne op i vores nutid\nFor at finde en vinder blandt verdens vibratorer, skal der være der være konkurrencer.\nSkønt Danmark er et frisindet land, så er vibratorkonkurrencer nok ikke helt så socialt accepteret. Men man kan da altid teste dem, ikke? En stor vibrator test, det er lige hvad lovebuddy.com har gjort.\nHer dyster kanindildoer mod G-punkt specialister og klitoris stimulatorer.\nNogle modeller kan også bare det hele. Det må være dem der kaldes for tryllestavene. I alt er følgende vibrator kategorier blevet testet: g-punkt, klitoris, magic wand, rabbit, mini, app-styrede / fjernbetjente, vandtætte, vibrator æg og dildo vibratorer.\nDet skete ved at 8 frivillige og uafhængige testpersoner har gennemtestet og anmeldt 40 forskellige vibrator modeller.\nVærsgo, det må have været en af de mindre kedelige varetests\nHvad kan en vibrator egentlig?\nGroft sagt, og uafhængig af modellen, er en vibrator et apparat til stimulering af enten vagina, klitoris eller G-punktet.\nDe mest populære vibratorer er dem der stimulerer klitoris. De findes i mange variationer. Der er endda vandtætte modeller som du trygt kan bruge under bruseren. Det ville nok ikke anbefales med en 220V model fra 1955.\nHvad en vibrator kan er afhængig af modellen. Dem findes der jo rigtigt mange af, og der bliver hele tiden udviklet nye.\nI dag er det mest kvinder der står bag udviklingen af vibratorer. De skulle jo også vide bedst.\nNetflix har endda lavet en TV serie om emnet. Grace and Jackie er to ældre kvinder der starter en produktion af vibratorer, efter eget design. Vibratorer er også velegnet til ældre kvinder. Hos nogle kvinder bliver huden i vagina tyndere og mere følsom med alderen.\nDet kan give problemer med samleje. Med en vibrator kan du selv styre både stimuleringens styrke og varighed\nEt udpluk af de mest populære vibratormodeller\nKlitoris vibrator – En klitoris vibrator er lavet til ekstern stimulering og er derfor ret lille. Den kan ikke erstatte en dildo.\nDildo vibrator – en dildo vibrator er som navnet siger, formet som en dildo.\nMed den ekstra effekt som vibrationerne giver.\nDen er lavet til indvendig stimulering og simulerer samleje ved penetration.\nG-punkt vibrator – en vibrator der er designet til at stimulere dit G-punkt, altså indvendig stimulation. G-punkt stimulering giver de mest kraftfulde orgasmer.\nRabbit vibrator – jo den ligner godt nok en kanin med to lange ører. Rabbit vibratorer er blevet kendt igennem TV-serien Sex and the City. Det er faktisk to vibratorer i en.\nEn dildo/G-punkt vibrator til intern stimulering, som er det store kaninøre. Det lille kaninøre er en klitoris vibrator til udvendig stimulering. Det er en alt-i- et løsning, må man sige. Nogle anmeldere siger den kan åbne døren til den syvende himmel.\nMagic wand vibrator – tryllestaven er den ældste vibrator type.\nMen den er først for nylig blevet genopdaget. Det er nemlig den model der tidligere havde strømkabler. Men lithium batterier og energieffektive små motorer har gjort den ledningsfri. Det er den model der leverer de kraftigste vibrationer.\nMagic wand hører til de dyreste modeller.\nMen stort set alle der har prøve den synes at den er alle pengene værd.\nFinger vibrator – det er en meget speciel model. Den sættes nemlig på en finger og får fingeren til at vibrere. Du kan selv bruge fantasien til at forstille dig de mange muligheder det giver.\nMini vibrator – det er små modeller, miniature udgaver af dildo typen.\nMen også andre typer som G-punkt stimulator, rabbit vibrator, æg og klitoris stimulator findes i mini-udgaver. Deres vibrationsevne er naturligvis begrænset. Men de er meget populære, især blandt begyndere i kunsten.\nFjernbetjente vibratorer – det måtte jo komme: en app-der styrer dit sexliv.\nFjernbetjente vibratorer styres over bluetooth. Fordelen er, at de er decente og du kan også bruge dem mens du foretager dig andre ting. Mon ikke de også motiverer nogle til at lære mere om apps-programmering? Hvem skulle tro at en vibrator en dag udover seksuel nydelse også ville stimulere læring og matematiske evner?\nÆgget – nej det er ikke stolen fra den kendte danske møbeldesigner.\nDet er en lille genial vibrator der også kan styres trådløst. Den kaldes også for kusse-æg. Ægget kan bruges både som selvstændigt sexlegetøj eller som opvarmning til samleje med en partner.\nÆgget er så diskret og lydløst at du kan bruge det mens du sidder på restaurant, eller på arbejde. Og så er det forsynet med en lille snor, så det også kan trækkes ud efter brug.


Æblet falder ikke langt ... et overflødighedshorn • POV\nSteen Blendstrup\t 10.02.2019\nTEATERANMELDELSE – Her er dukketeater, skyggeteater og almindeligt teater. Her er sang og tale, musik og artisteri. Her er snoretræk og røgmaskiner. Der er fem aktører på scenen og en hær af teknikere bagved, som har gjort denne farverige familiekabaret mulig. Riddersalen folder sig ud med en Storm P-agtig fantasi og et overskud, der placerer teatret som børneteatrenes kongelige scene. Æblet falder ikke langt … stråler med et overskud af ideer og sidespring, skriver Steen Blendstrup.\nSom kabaretens konferencier træder ”mesteren” ind på scenen. Han fortæller om alle de æbler, der falder fra familietræet. De hårde, de rådne og så de helt perfekte, der bærer arven fra alle de æbler og træer, som er gået forud.\nHvem mon de ligner?\nDer er både toner af konferencieren i Cabaret, og bedrevidende voksen og af den hvide klovn i Jens Gotthelfs figur Mesteren\nFørst bliver man født\nMen – som det hedder – først bliver man født:\nHovedæblet, undskyld: hovedpersonen, er Samuel, der ser på verden med nysgerrige øjne, mens Mesteren med stor energi og entusiasme fortæller ham om alle de spor, han kan følge. Alle de forbilleder, han kan leve op til.\nDet kan jo være han slægter tidligere generationers eventyrere og entreprenører på og vil skabe forretningsimperier over hele Jorden\nDer er bedsteforældre, oldeforældre, tipoldeforældre foruden alle de sideskud, som onkler og tanter udgør. Alle har bidraget til at gøre familietræet frugtbart og i Mesterens fortolkning nyttigt (hvis børnene i publikum ikke fanger den, så gør deres forældre det med garanti).\nDesværre har Samuel det med at misforstå og fortolke Mesterens forbilleder på en måde, så Mesteren bliver dybt frustreret. Men når Samuel ikke vil passe ind i formen som en produktiv samfundsborger, så kan det jo være han slægter tidligere generationers eventyrere og entreprenører på og vil skabe forretningsimperier over hele Jorden.\nÆblet falder ikke langt, men gør det med ramasjang og klovnerier\nMen ak, også der afsporer Samuel Mesterens ambitioner. Han tiltrækkes af de frie fugle, af de vilde stier, af den legende tilgang. Nå ja, og af kærligheden. Midt i ramasjang og klovnerier rummer Æblet falder ikke langt … også en stille poesi.\nLegen med forskellige udtryksformer er smuk poesi som her, hvor kærligheden folder sig ud som dukke- og skyggeteater.\nHele teaterrummet inddrages i fortællingen i Æblet falder ikke langt. Selv de pyntelige balkoner, hvor Samuel og en fjern formoder leger Romeo og Julie. Det er samtidig en smart afledningsmanøvre, der sikrer, at ingen lægger mærke til, at hele scenografien bliver skiftet imens. Det er rent trylleri og teatermagi.\nBasaren i Konstantinopel folder sig ud for øjnene af os, inden et par dukker springer frem som markedssælgere\nVel at mærke god, gammeldags magi. Jo, der er moderne computeranimerede projektioner på bagtæppet, men det meste er analogt. Det gælder også musikken, der leveres på et utal af finurlige instrumenter fra guitar, tromme og harmonika til dulcimer og theremin.\nBasaren i Konstantinopel\nSpecielt festlig er basaren i Konstantinopel, der folder sig ud for øjnene af os, inden et par dukker springer frem som markedssælgere. Her henvender Æbler falder ikke langt sig til et dansk publikum og dets forventninger, fordi de selvfølgelig taler Kiosk-Ali-dansk. Logisk set ville de i deres hjemland tale sproget flydende – om det nu var tyrkisk, græsk, armensk eller noget helt fjerde.\nDet skal nu være Riddersalen tilgivet, for naturligvis taler teatret i børnehøjde. Målgruppen for denne forestillingen angives som ”fra 6 år” og op til de store børn (12-årige). Men som voksen er det let at føle sig som barn igen.\nPræcis som på Det kongelige Teater og i de andre gamle teaterbygninger, sættes stemningen fra første færd af indretningen. Foyerens mærkelige udskæringer, figurer og et væld af gamle plakater – snedigt blandet med billeder fra den aktuelle forestilling – giver en fornemmelse af historie. Netop af slægter, der følger slægters gang, som i Æblet falder ikke langt.\nMen nogle gange er et æble ikke bare et æble … nogle gange er det en pære eller en appelsin\nVi er ikke i tvivl om, at det er teater, for skuespillerne tager imod og viser hen til pladserne. De vælter over kulisserne og kan være til stede både i fuld figur og som marionetdukker. De bringer handlingen frem og diskuterer indbyrdes. Det er humor, der fungerer på alle planer og for alle aldre.\nIngen tvivl om, at vi slægter familien på. Fra familien får vi både vores gener, nogle traditioner og en række mønstre, der vandrer fra slægtled til slægtled. Men nogle gange er et æble ikke bare et æble … nogle gange er det en pære eller en appelsin.\nDet budskab får Riddersalen en fest ud af i Æbler falder ikke langt – en fest til fornøjelige fem stjerner.\nÆblet falder ikke langt … spiller på Riddersalen til den 16. marts.\nMed: Samuel Gustavsson, Jens Gotthelf, Mette K. Madsen, Signe Birkbøll, Joachim Holbek\nIdé: Piet Bertelsen, Signe Brikbøll, Mikala Bjarnov Lage\nÆblet falder ikke langtbørnforældreJens GotthelfMikala Bjarnov LageRiddersalenSigne Birkbøll\n25.08.2017 |Kultur· Danmark· Quick POV


Sådan installeres og aktiveres mistænkeligt login på Nextcloud 16 Spor mistænkelige loginforsøg på Nextcloud ved hjælp af en simpel app.\nNextcloud er en af de mest dygtige lokale cloud-servere på markedet. Det er pålideligt, det er skalerbart, og det er sikkert. Selvfølgelig er sikkerheden i betragtningens øje, hvilket betyder, at du måske finder det nødvendigt lidt mere for at låse den ud af kassen. Heldigvis tilbyder platformen med hver iteration endnu flere værktøjer til at holde dine data sikre.\nMed frigivelsen af Nextcloud 16 kommer en ny app, der kan registrere mistænkelige loginforsøg på din Nextcloud-forekomst. Den pågældende app kaldes mistænkeligt login, og den vil en gang blive installeret og aktiveret automatisk at registrere og advare administratoren om mistænkelige loginforsøg.\nSådan fungerer mistænkeligt login\nAppen fungerer ved at spore og logge vellykkede loginforsøg og feeds dem i tabellen Next_cloud database login_adresse. Når der er samlet nok data, genereres der en træningsmodel. Med den første træne model vil appen begynde at klassificere IP / UID-tupler på logins. Hvis appen registrerer et kodeord-login, hvor forsøget er klassificeret som mistænkeligt (af den uddannede model), tilføjer den posten til tabellen mistænkelige_login.\nDet skal bemærkes, at denne app stadig er i inkubationstrinnet, men det er bestemt værd at prøve det.\nLad os installere og aktivere appen.\nInstallation af mistænkeligt login\nLog ind på din Nextcloud-forekomst som administrator. Når du er logget ind, skal du klikke på rullemenuen i øverste højre hjørne og klikke på Apps. Vælg Sikkerhed fra venstre sidepanel og find derefter appen Mistænkeligt login ( figur A ).\nDen mistænkelige login-app i Nextcloud App store.\nKlik på knappen Download og aktiver. Skriv din Nextcloud administratoradgangskode, når du bliver bedt om det.\nNår appen er installeret (den aktiverer automatisk sig selv), kan du gå til Nextcloud Admin sektionen, klikke på Sikkerhed og rulle til bunden af siden. Du skal se, at appen er klar, men har endnu ikke indsamlet data ( figur B ).\nMistænkeligt login er installeret og afventer login.\nJo mere tid der går, og jo flere brugere der logger på serveren, skal du begynde at se, at mistænkeligt login er begyndt at indsamle data. Modellen bør tage ca. 60 dage at træne fuldt ud. Derefter vil det begynde at rapportere alt, hvad det finder mistænkeligt.\nBemærk: Der er ingen konfigurationsindstillinger for denne app, da dette er et "indstil det og glem det" -værktøj, der fungerer autonomt.\nOg det er alt hvad du skal gøre for at aktivere sporing af mistænkelige loginforsøg på din Nextcloud-server. Det er ikke øjeblikkeligt, men givet nok tid bør det begynde at rapportere til dig alle loginforsøg, der er mistænkelige. Føj denne app til din Nextcloud-forekomst og nyd endnu et lag af sikkerhed.\nTre gratis apps til sikker signering af dokumenter med din iPhone Poin2 Chromebook 14: En overkommelig Chromebook af høj kvalitet til daglig forretningsbrug Brug Systemgendannelse til at overvinde en mistet administratoradgangskode Google Buzz: Glem Twitter, Microsofts SharePoint er et større mål


Billig Billeje Sheldon Point (USA) - Sammenligner af Biludlejning Sheldon Point Jetcost.dk\nBiludlejning Sheldon Point\nBiludlejning i Sheldon Point\nBillig biludlejning i Sheldon Point\nSammenlign billige biludlejninger i Sheldon Point med et enkelt klik. Søg i tusindvis af tilbud og kategorier (Mini, Økonomi, Kompakt, Luksus, Minibus) for at finde den billigste pris på din bil i Sheldon Point. Jetcost er en søgemaskine, der er ikke kun er specialiseret i biludlejning, men også i flyrejser og hoteller. Sammenlign også billige hoteller i Sheldon Point og flybilletter til Sheldon Point.\nVejrudsigt for Sheldon Point\nSammenlign priser på biludlejning i Sheldon Point: Sammenlign priser på Jetcost for at bestille en billig bil i Sheldon Point (USA). Find den billigste bil i Sheldon Point ved at søge i tilbud fra udlejningsfirmaer, brokere og rejsebureauer. .Uanset destinationen: togstationer i Sheldon Point, centrum eller lufthavnen. Bestil din udlejningsbil til en lav pris med en hurtig søgning efter biludlejning i Sheldon Point.Uanset om du er på udkig efter en økonomisk bil, el almindelig bil eller endda en luksusbil, om den skal være med manuelt gear eller automatgear, eller om den skal være med eller uden aircondition, så er Jetcost garanti for, at du finder den bedste pris! Mini, Økonomi, Trafik, Sedan, Stationcar, MPV, SUV, Kompakt, Komfort, Prestige, Cabriolet eller Luksus – Find din bil, og lej den til rabatpris. Jetcost er den bedste måde at bestille en billig bil på. Vi har et stort udvalg af mærker, modeller og virksomheder (Hertz, Europcar, Sixt, Avis, Alamo, Budget, Thrifty ...), og vi garanterer, at du sparer tid og penge. Biludlejning i København - Biludlejning i Aarhus - Biludlejning Odense - Biludlejning Flensborg - Biludlejning i Malaga - Biludlejning i Aalborg - Biludlejning USA - Biludlejning Mallorca


Skat afgør hvert eneste valg | Netavisen Pio\nHvad bestemmer, hvem der vinder et folketingsvalg? Det gør skatten. Hver gang.\n27. februar 2020 - 10:39\nEt flertal af danskerne ønsker ikke skattelettelser. Lover man skattelettelser, kan man ikke vinde et Folketingsvalg. Og leverer man alligevel skattelettelser, taber man næste valg.\nHusker du Anders Fogh Rasmussen og hans store valgsejr i 2001?\nDen kom i hus, fordi det lykkedes Venstre at overbevise befolkningen om, at en borgerlig regering ikke ville give skattelettelser (man promoverede i stedet et såkaldt ”skattestop”).\nDa Lars Løkke Rasmussen overtog regeringsmagten i 2009, leverede han straks betydelige skattelettelser, og tabte det efterfølgende valg i 2011.\nLars Løkke Rasmussen tog over igen, og leverede endnu engang betydelige skattelettelser, og tabte det efterfølgende valg i 2019\nStatsminister Helle Thorning-Schmidt formåede ikke at rulle disse skattelettelser tilbage, og tabte det efterfølgende valg i 2015. Lars Løkke Rasmussen tog over igen, og leverede endnu engang betydelige skattelettelser, og tabte det efterfølgende valg i 2019.\nAllerede på valgaftenen i 2015 var det tydeligt, at hvis en kommende borgerlig regering leverede skattelettelser, risikerede den at miste sin opbakning. Prøv at se nærmere på denne opgørelse over, hvor få af hvert partis vælgere, der ønskede skattelettelser frem for forbedring af offentlig service.\nFIGUR 1: Andel af partiernes vælgere der ønskede skattelettelser (2015-valget)\nLiberal Alliance 86 %\nKonservative 61 %\nVenstre 55 %\nDansk Folkeparti 32 %\nRadikale 23 %\nAlternativet 14 %\nSocialdemokratiet 11 %\nEnhedslisten 10 %\nSF 9 %\nKilde: Valgundersøgelsen 2019, surveybank.aau.dk.\nLæg især mærke til, at blandt vælgerne hos det største borgerlige parti, Dansk Folkeparti, var det kun et mindretal (32 procent), der ønskede skattelettelser.\nDet var derfor forventeligt, at mange af partiets vælgere ville blive skuffede, hvis Dansk Folkeparti lagde stemmer til skattelettelser på bekostning af velfærden. Og det var netop, hvad Dansk Folkeparti gjorde.\nSkiftede disse vælgere blok, fordi de var utilfredse med skattelettelserne? Det er der noget, der tyder på.\nRød bloks valgsejr i 2019 skyldtes først og fremmest, at en gruppe vælgere skiftede fra Dansk Folkeparti til Socialdemokratiet. Skiftede disse vælgere blok, fordi de var utilfredse med skattelettelserne? Det er der noget, der tyder på.\nBlandt de socialdemokratiske kernevælgere, dem der stemte på Socialdemokratiet både i 2015 og 2019, var det 7 procent, der ønskede skattelettelser i 2019. Blandt de vælgere der stemte Dansk Folkeparti i 2015, men skiftede til Socialdemokratiet i 2019, var det 14 procent, der ønskede skattelettelser i 2019.\nDet er i begge tilfælde meget lave procenter. Afhopperne fra Dansk Folkeparti flyttede magten i Danmark, fordi de var utilfredse med den borgerlige regerings skattelettelser.\nDet var ikke kun Socialdemokratiets vælgere, der var utilfredse med skattelettelserne. I perioden 2015-2019 faldt opbakningen til skattelettelser over en bred kam. Prøv at sammenligne Figur 1 med Figur 2 nedenfor.\nFIGUR 2: Andel af partiernes vælgere der ønskede skattelettelser (2019-valget)\n➜ Læs også:Veganere og kristne har kurs mod Folketinget\nLiberal Alliance 70 %\nNye Borgerlige 54 %\nKonservative 52 %\nStram Kurs 47 %\nVenstre 44 %\nDansk Folkeparti 31 %\nRadikale 18 %\nAlternativet 12 %\nSocialdemokratiet 10 %\nEnhedslisten 6 %\nSF 6 %\nKonklusionen er klar. Hvis man vil have magten i Danmark, skal man undgå at blive associeret med skattelettelser.\nMargit Johansen - 28 februar, 2020 - 09:07 - #1951\nDer er solid statistik for at boligskatter kan være afgørende for valg, jf. diverse V skræmmekampagne gennem tiderne, især kombineret med andre faktorer som lånemuligheder, renter, inflation m.v.\nJørn - 28 februar, 2020 - 16:41 - #1958\n"Bortset fra fysisk frihedsberøvelse repræsenterer beskatningen det mest omfattende indgreb i den personlige frihed, og i den private ejendomsret." Det mente Fogh Rasmussen i 1993 i sin bog "Fra socialstat til minimalstat". Han blev som bekendt statsminister i 2001 - og halveringen af medarbejdere i Skattevæsnet må tilskrives ham. Det skyldes altså i høj grad ham, at gælden til det offentlige er vokset til 120 mia kr.. At der er minimal kontrol med momsrefusion. Og at de velkendte 13.2 mia.i refusion af aktieudbytte-skat blev udbetalt til svindlere. Han er heldigvis væk - og det er hans tilhængere i Liberal Alliance næsten også.\nSom modvægt: I 2011 skrev den kendte (tidligere neoliberalistiske) økonom, Jeffrey Sachs en bog med titlen "The Price of Civilization". Og hvad er så (ifølge ham) prisen for civilisation? SKATTEBETALING!\nArne Nielsen - 28 februar, 2020 - 18:38 - #1959\nBalder Asmussen argumenterer godt for sit synspunkt, men lad os nu ikke glemme, at valgene herhjemme afgøres af marginaler, og at hele skelettet i det politiske system dels udgøres af folk, der stemmer som de plejer, dels sandflugtsvælgerne, der kan lægge et væld af betragtninger til grund for deres stemmeafgivelse. Beslutningen om en given stemmeafgivelse beror altid på en prioritering af svar på politiske spørgsmål, hvor vi jo kan se, at forskellige mennesker kommer til forskellige resultater. Ved valgene kan man ofte se betydelige vælgervandringer, hvor resultatet godt kan være uændret tilslutning til et parti. men hvor virkeligheden bag er, at der er kommet ligeså mange nye vælgere til, som der er gået fra. Derfor må enhver politiker følge med i, hvilke folk der egentligt stemmer på det pågældende parti – det der med partimedlemmer og vælgerforeninger er af mindre betydning. Ofte er vælgerforeningerne helt i lommen på partiledelsen og gør, som de får besked på, så det er ikke der, tingene sker. Der er partier, der ikke internt har kunnet cleare deres synspunkter og personspørgsmål, hvilket altid giver anledning til spørgsmål om partiets duelighed. I et seriøst parti er der styr på kommunikationen – hvilket er et stort arbejde – og et seriøst parti har varer på alle hylder – hvilket visse af de mindre partier har brændt fingrene på. Derfor finder jeg, at denne idé om skatteproblematikken som nøgle til forståelse af DET HELE som værende en grov forenkling, som vi gennem årene med vekslende fortegn har fået serveret. Det er en glædelig kendsgerning, at folk herhjemme ikke er så dumme, som nogle politikere mener. Og tendensen i dansk politik er, at dumme og forenklede argumenter er vejen ud af politik for den politiker, der betjener sig af dem. Dette burde mange medier lægge sig på sinde. Jeg er af den opfattelse, at politikernes intellektuelle og moralske niveau og realitetsmæssige forankring er væsentligt højere end den gennemsnitlige journalists. Journalisterne vil have slagord til deres overskrifter, og at det ikke er værre, end det er, er vist mere held end forstand.\nBaseret på disse emner: Folketingsvalg | Vælgeradfærd


Cosmoveda - Tungeskraber i rustfrit stål, 1 stk | HolisticHouse\nDenne effektive ayurvediske tungeskraber er i 100% rustfrit stål. Ved at benytte denne tungeskraber hver morgen før du børster tænder, kan du holde din mund sund og frisk.\nHver morgen bør du skrubbe din tunge blidt, med tungeskraberen. Det skal være før du børster dine tænder. Det er vigtigt, at du skyller tungeskraberen ved hvert brug. For fuld effekt bør du gentage 5-7 gange.


Skat.dk: I.3 Indførsel\nBestemmelsen fastslår, hvornår der kan gives momsfritagelse ved import.\nVed import forstås indførsel af varer, der ankommer til Danmark fra lande uden for EU\nDer skal ikke betales importmoms for varer, der opnår toldfrihed ved indførslen. Det drejer sig om:\nmidlertidig indførsel, se I.3.1.1\nproviant, se I.3.1.2\nreturvarer, se I.3.1.3\nvarer, hvor der ikke opstår toldskyld, se I.3.1.4.\nDer er momsfrihed for varer, der opnår fuldstændig toldfritagelse, når de indføres fra lande uden for EU og er bestemt til genudførsel i uforandret stand.\nDet skal bemærkes, at i toldmæssig forstand skelner man mellem fuldstændig toldfritagelse og delvis toldfritagelse.\nToldmæssigt skelner man yderligere mellem transportmidler og andre varer.\nTransportmidler, paller og containere kan indføres midlertidigt med momsfritagelse under forudsætning af, at transportmidlet ikke ejes eller benyttes af personer, der bor her i landet.\nReservedele og tilbehør, der indføres sammen med eller adskilt fra transportmidlet, er ligeledes momsfri, hvis de udelukkende anvendes til småreparationer eller normal vedligeholdelse af transportmidlerne.\nFor en nærmere beskrivelse henvises til Toldvejledningens afsnit A.16.\nDe nærmere regler om midlertidig indførsel findes i EU´s Toldkodeks artiklerne 80-90 og 137-144 samt gennemførelsesbestemmelserne til Toldkodeks, Kommissionens forordning (EØF) nr. 2454/93 af 2. juli 1993 med senere ændringer, artiklerne 563-578.\nEfter disse artikler kan følgende former for midlertidig indførsel fritages for told og dermed også moms:\nvarer, der indføres til sportsbrug af rejsende\nvelfærdsmateriel til søfolk\nmedicinsk-kirurgisk udstyr og laboratorieudstyr\nvarer til opbygning, reparation eller vedligeholdelse i grænseområder\nmateriale til turistfremmende virksomhed\nforme og modeller, matricer mv., måleinstrumenter mv. samt specialværktøj\nvarer, der skal bruges til forsøg\nvarer til arrangementer eller salg\nvisse andre varer.\nIndførslen er tidsbegrænset afhængig af den godkendte anvendelse af varerne, og varerne kan højst forblive under fritagelsesordningen i 24 måneder. På en række områder er der dog fastsat kortere frist for genudførsel af varerne, se nærmere herom i Toldvejledningen, afsnit A.16.\nDer skal normalt stilles sikkerhed for moms efter de samme regler som for told og punktafgifter.\nSikkerhedsstillelsen foretages som regel ved indbetaling/debitering af det told- og afgiftsbeløb, der skal betales for varerne på indførselstidspunktet.\nSikkerhedsstillelsen kan endvidere foretages i form af bankgaranti eller lignende på betingelse af, at det samlede told- og afgiftsbeløb overstiger 10.000 kr.\nDer skal ikke stilles sikkerhed, når indførslen foretages af:\nen momsregistreret virksomhed med fuld fradragsret for indgående moms, jf. § 37, se J.1\nen udenlandsk virksomhed, der kan dokumentere, at den er berettiget til tilbagebetaling af momsen efter § 45, se K.1.1\noffentlige institutioner eller statsadministrationer.\nDer kræves ligeledes ikke sikkerhedsstillelse ved indførsler, der foretages af museer, kunstgallerier og andre institutioner, som af SKAT er godkendt til toldfrihed efter artikel 51 i Rådets forordning (EØF) nr. 918/83. De nævnte museer har således også mulighed for til udstillingsbrug at låne genstande af kulturel art i tredielande og indføre disse midlertidigt uden sikkerhedsstillelse for told og moms.\nProviant og andre fornødenheder, der medbringes af skibe eller fly, er fritaget for moms. Det er en betingelse, at varerne er bestemt til forbrug om bord under skibets eller flyets rejse til og fra EU og under dets ophold her.\nDer gives momsfritagelse for returvarer under forudsætning af, at der ikke gives momsgodtgørelse ved udførslen.\nEr varerne udført efter § 34, stk. 1, nr. 5, 1. punktum, anses dette ikke for momsgodtgørelse i denne forbindelse.\nReturvarebestemmelserne kan anvendes på alle varer, der efter at være blevet udført midlertidigt eller endeligt fra Danmark, genindføres med henblik på overgang til fri omsætning.\nDer er momsfrihed for varer i situationer, hvor der ikke opstår toldskyld, fordi varerne inden frigivelsen tillades afstået til fordel for statskassen. Disse varer sælges på offentlig auktion, og nettoprovenuet tilfalder statskassen.\nDer opstår heller ikke toldskyld for varer i den legale varehandel, der er ukurante eller urealisable, og som destrueres under toldkontrol.\nBestemmelserne gennemfører Momssystemdirektivets artikel 143, litra b) og c), jf. direktiv 2006/79/EF og direktiv 2009/132/EF, i dansk ret.\nEF's regler om afgiftsfritagelse ved indførsel\nEfter momslovens § 36, stk. 1, nr. 2, er indførsel af varer fra steder uden for EU fritaget for moms i overensstemmelse med EF's regler om momsfritagelse ved indførsel. Skatteministeren kan fastsætte nærmere regler for gennemførelsen af momsfriheden. De nærmere regler er fastsat i momsbekendtgørelsens §§ 2-10. SKAT kan efter bekendtgørelsens § 12 fastsætte nærmere regler og kontrolforanstaltninger vedrørende momsfritagelserne, når kontrolmæssige hensyn taler herfor.\nDer gives momsfrihed ved indførsel af varer her til landet fra steder uden for EU i samme omfang og under samme betingelser, som er fastsat for endelig toldfrihed efter Rådets forordning (EØF) nr. 918/83 af 28. marts 1983 med senere ændringer. Afgiftsfriheden gælder dog ikke for varer omfattet af afsnit VI og XII, artikel 63 a og 63 b samt artikel 109, litra q, i forordningen, jf. momsbekendtgørelsens § 2.\nFormålet med ordningen er, at der i en række tilfælde kan gives momsfrihed, når det skønnes, at der ikke er et rimeligt forhold mellem provenuet ved toldbehandlingen og den administrative indsats, som vil være forbundet hermed.\nMomsfrihed kan opnås under hensyn til f.eks. varens oprindelse eller anvendelse, afsenderens eller modtagerens status eller andre forhold, der ikke har noget med varens art at gøre.\nI SKM2002.80.LSR har Landsskatteretten afsagt kendelse i en sag, hvor ToldSkat havde krævet told og moms for en pakke indeholdende to stk. cd´er og to stk. videobånd, som klageren havde fået tilsendt fra USA. I kendelsen er der en gennemgang af de told- og momsregler, der finder anvendelse ved indførsel af varer af ikke-erhvervsmæssig karakter fra steder uden for EU.\nDer gives momsfritagelse for følgende former for endelig indførsel under iagttagelse af forudsætningerne for toldfritagelse (se nærmere herom i Toldvejledningen, afsnit D.4):\nPrivatpersoners indførsel af personlige ejendele i forbindelse med flytning fra tredjeland (Flyttegods). Ved indførsel af motorkøretøjer som flyttegods gives der kun momsfritagelse, når køretøjet udelukkende anvendes privat. Hvis køretøjet udlånes, pantsættes, udlejes eller overdrages til anden ejer inden 1 år efter indførslen, skal der betales moms af køretøjet, se momsbekendtgørelsens § 3. Momsfritagelsen omfatter også værktøj, udstyr og instrumenter, der er nødvendige for udøvelsen af den pågældendes erhverv.\nVarer, der indføres i forbindelse med indgåelse af ægteskab.\nPersonlige ejendele erhvervet ved arv.\nElevers og studerendes personlige udstyr, skolemateriale, løsøre og bohave.\nForsendelser fra en privatperson til en anden. Forsendelsens samlede værdi må ikke overstige 360 kr, jfr. nærmere om begrebet "samlede værdi" nedenfor i afsnittet om "Erhvervsmæssige forsendelser af ringe værdi". Hvis forsendelsen indeholder varer til en værdi over 360 kr., er forsendelsen i sin helhed udelukket fra momsfritagelse. Der gives ikke momsfritagelse for tobaksvarer, alkoholholdige drikkevarer, parfume og toiletvand, se momsbekendtgørelsens § 10.\nHædersbevisninger i form af ordener og belønninger.\nGaver, der modtages i forbindelse med mellemfolkeligt samarbejde.\nUddannelsesmæssigt, videnskabeligt eller kulturelt materiale. For undervisningsmateriale af uddannelsesmæssig, videnskabelig eller kulturel karakter er der kun momsfritagelse, når materialet er fremstillet af FN eller en af denne organisations særorganisationer, se momsbekendtgørelsens § 5, stk. 1.\nSamlerobjekter og kunstværker af undervisningsmæssig, videnskabelig eller kulturel karakter, når goderne indføres af godkendte institutioner, og goderne er erhvervet vederlagsfrit eller fra en ikke momspligtig person, se momsbekendtgørelsens § 5, stk. 2.\nForsøgsdyr samt biologiske og kemiske stoffer beregnet til forskning. Det er en betingelse for momsfriheden, at det er en godkendt institution, der indfører dyrene, og at de erhverves vederlagsfrit, se momsbekendtgørelsens § 6.\nTerapeutiske stoffer fra mennesker og reagensmidler til bestemmelse af blod- og vævstyper.\nVareforsendelser til velgørende og filantropiske organisationer. Momsfritagelsen er yderligere betinget af, at varerne er erhvervet gratis, se momsbekendtgørelsens § 7.\nGenstande beregnet for blinde. Der kan gives momsfritagelse for andre varer end dem, der er nævnt i Rådets forordning (EØF) nr. 918/83, bilag III og IV, se momsbekendtgørelsens § 8.\nGenstande beregnet for andre handicappede end blinde. Momsfritagelsen er endvidere betinget af, at varerne er modtaget som gave, og at indførslen foretages af institutioner, som hovedsageligt uddanner eller bistår handicappede. Det er ikke en betingelse for at indrømme momsfrihed, at tilsvarende varer ikke fremstilles i EU, se momsbekendtgørelsens § 8.\nVarer beregnet for katastroferamte.\nInvesteringsgoder og andet udstyr, som indføres ved overflytning af aktiviteter fra ikke EU- lande. Det er en betingelse for momsfritagelsen, at varerne tilhører en registreringspligtig virksomhed. Momsfriheden omfatter ikke varer, for hvilke fradragsretten for købsmoms er udelukket efter § 42, stk. 1 og 2, se J.3.1, J.3.2 og momsbekendtgørelsens § 4.\nTryksager og genstande af reklamemæssig art. For så vidt angår reklametryksager er det momsmæssigt ikke en betingelse, at den person, der refereres til, er etableret uden for EU. Personen må dog ikke være etableret i Danmark. Det er en betingelse, at tryksagerne ikke sendes i samlede forsendelser fra en og samme afsender til en og samme modtager. Dette gælder dog ikke for tryksager, der er indført med henblik på gratis uddeling. Hver forsendelse må kun indeholde et enkelt dokument eller et enkelt eksemplar af hvert dokument. Hvis forsendelsen indeholder flere dokumenter, kan der dog gives momsfrihed, hvis forsendelsens samlede bruttovægt ikke overstiger 1 kg, eller hvis tryksagerne er indført med henblik på gratis uddeling, se momsbekendtgørelsens § 9, stk. 1-4.\nOfficielle publikationer, når disse udsendes som led i udførselslandets samt de der etablerede internationale organisationers, offentlige institutioners og offentligretlige organers udøvelse af offentlig myndighed, se momsbekendtgørelsens § 9, stk. 5.\nProdukter, der anvendes eller forbruges under en udstilling eller et lignende arrangement.\nVarer, der indføres med henblik på undersøgelse, analyse eller afprøvning.\nIndførsel af varer, der er nødvendige til brug ved transportilbehør til fastgørelse og beskyttelse af varer under transport.\nStrøelse og foder bestemt til dyr under transport.\nBrændstof og smøremidler i motorkøretøjer og specialcontainere.\nForsendelser af dokumenter til organer, der varetager beskyttelse af ophavsret og industriel eller kommerciel ejendomsret.\nOplysningsmateriale til turistformål.\nForskellige dokumenter og genstande. Der gives ikke momsfritagelse for stempelmærker og lignende, der er anvendt som dokumentation for, at afgifter er betalt i ikke-EU-lande.\nMaterialer til opførelse, vedligeholdelse eller udsmykning af mindesmærker eller soldaterkirkegårde.\nFor at opnå momsfrihed må varens samlede værdi efter momslovens § 36, stk. 1, nr. 3, højst være 80 kr. Det er Skatteministeriet opfattelse, at begrebet "samlede værdi" skal forstås sådan, at den samlede værdi omfatter skatter, told m.v., der er opkrævet udenfor Danmark eller som betales i forbindelse med indførslen - dog med undtagelse af importmomsen, men IKKE omfatter biomkostninger, eksempelvis transport- og forsikringsomkostninger. Se iøvrigt Nyhedsbrev af 22. december 2010.\nDer gives ikke momsfrihed for tobaksvarer, alkoholholdige drikkevarer, parfume og toiletvand.\nVed lov nr. 1387 af 20. december 2005 om ændring af momsloven (Justering af momsreglerne for indførsel af visse magasiner, tidsskrifter m.v.), er momsfritagelsen for erhvervsmæssige forsendelser ændret med virkning fra den 1. juni 2005. Loven betyder, at magasiner, tidsskrifter o.lign., der forsendes fra 3.lande til privatpersoner i Danmark, ikke længere kan få momsfritagelse, når magasinerne m.v. er trykt i EU og herfra er eksporteret til 3.land.\nSkatterådet har i SKM2007.66.SR meddelt, at reklamer for udleje af sommerhuse (kataloger) og forenings-/medlemsblade, som forsendes fra Danmark via Ålandsøerne til privatpersoner her i landet, er omfattet af undtagelsen til fritagelsen i momslovens § 36, stk. 1, nr. 3, om momsfritagelse for små erhvervsmæssige forsendelser (værdi ikke over 80 kr.), som "magasiner, tidsskrifter o.lign.", jf. bestemmelsens andet pkt.\nVarer indført af rejsende fra tredjelande\nFritagelsen for varer indført af rejsende fra tredjelande, jf. Momssystemdirektivets artikel 143, litra b) og c), og Direktiv 2007/74/EF, som har erstattet Direktiv 69/169/EØF, er gennemført i dansk ret ved toldbehandlingsbekendtgørelsens §§ 111-118. Se Toldvejledningens afsnit D.3.\nTransportmidler, der blev indført til Danmark fra Den Tjekkiske Republik, Estland, Letland, Litauen, Ungarn, Malta , Polen, Slovenien, Slovakiet og Cypern inden den 1. maj 2004 og blev henført under en ordning for midlertidig opbevaring, aktiv forædling, eller midlertidig indførsel med fuldstændig told- og afgiftsfritagelse eller blev oplagt på toldoplag, på frilager eller i Københavns Frihavn, kan forblive under ordningen i den fastsatte periode, jf. momsbekendtgørelsens § 11 a. Tilsvarende gjaldt for transportmidler anbragt under en forsendelses- eller transportordning mellem et nyt og et "gammelt" EU-land på tidspunktet for udvidelsen af EU den 1. maj 2004.\nDer skal betales moms, når et transportmiddel fraføres en af de omhandlede ordninger, medmindre transportmidlet udføres til et sted uden for EU.\nDer skal dog ikke betales moms for transportmidler, der ophører med at være under ordningen for midlertidig indførsel, når:\ntransportmidlet inden indførslen her til landet er erhvervet i overensstemmelse med de almindelige regler for merværdiafgift (omsætningsafgift) i et af de 10 nye lande, uden at der er ydet momsgodtgørelse ved udførslen,\ntransportmidlet er taget i brug inden den 1. maj 1996,\neller det skyldige momsbeløb af transportmidlet er 1.000 kr. eller derunder.\nI forbindelse med EU's udvidelse den 1. januar 2007 er der ved bekendtgørelse nr. 1380 af 12. december 2006 gennemført tilsvarende regler i momsbekendtgørelsens § 11b for så vidt angår transportmidler fra Bulgarien og Rumænien, der er ankommet til Danmark inden 1. januar 2007 eller er anbragt under en forsendelses- eller transportordning på tidspunktet for udvidelsen. Der skal dog ikke betales moms for transportmidler, der ophører med at være under ordningen for midlertidig indførsel, når:\ntransportmidlet inden indførslen her til landet er erhvervet i overensstemmelse med de almindelige regler for merværdiafgift (omsætningsafgift) i Bulgarien eller Rumænien, uden at der er ydet momsgodtgørelse ved udførslen,\ntransportmidlet er taget i brug inden den 1. januar 1999,\nAndre varer end transportmidler\nAndre varer, der blev indført til Danmark fra Den Tjekkiske Republik, Estland, Letland, Litauen, Ungarn, Malta, Polen, Slovenien, Slovakiet og Cypern inden EU's udvidelse den 1. maj 2004 og blev henført under en ordning for midlertidig opbevaring, aktiv forædling, eller midlertidig indførsel med fuldstændig told- og afgiftsfritagelse eller blev oplagt på toldoplag, på frilager eller i Københavns Frihavn, kan forblive under ordningen i den fastsatte periode, jf. momsbekendtgørelsens § 11 a. Tilsvarende gjaldt for varer anbragt under en forsendelses- eller transportordning mellem et nyt og et "gammelt" EU-land på tidspunktet for udvidelsen.\nDer skal betales moms, når en vare fraføres en af de omhandlede ordninger, medmindre varen udføres til et sted uden for EU.\nDer skal dog ikke svares moms af varen, når varen ophører med at være under ordningen for midlertidig indførsel, og den transporteres tilbage til det land, den blev udført fra, til den person, der udførte den.\nI forbindelse med EU's udvidelse den 1. januar 2007 er der ved bekendtgørelse nr. 1380 af 12. december 2006 gennemført tilsvarende regler i momsbekendtgørelsens § 11b for så vidt angår varer fra Bulgarien og Rumænien, der er ankommet til Danmark inden 1. januar 2007 eller er anbragt under en forsendelses- eller transportordning på tidspunktet for udvidelsen.\nEfter denne bestemmelse ligestilles varer, der indføres, med varer, der er momsfrie ved omsætning i Danmark. Der er altså momsfrihed for varer, der kan omsættes momsfrit i Danmark i henhold til § 13 og § 34\nEfter stk. 1, nr. 5 indrømmes der momsfrihed i tilfælde, hvor en vare indføres til Danmark fra lande uden for EU og sendes videre til det endelige bestemmelsessted i et andet EU-land. Importøren skal være momsregistreret her i landet og følge momsreglerne for salg af varer til andre EU-lande. Herunder også kravene til listeindberetning, se evt. N.4.\nBestemmelsen giver mulighed for på visse betingelser at fortolde varer på EU's ydre grænse uden at skulle betale importmoms i tilfælde, hvor varerne er bestemt til et andet EU-land.\nBestemmelsen kan f.eks. anvendes af speditører, der medvirker ved salg af varer fra lande uden for EU til andre EU-lande. Enten skal salgsvirksomheden i landet uden for EU eller købsvirksomheden i et andet EU-land lade sig registrere i Danmark, evt. ved speditøren som herboende repræsentant.\nEfter stk. 5. kan skatteministeren fastsætte nærmere regler for oplysningskrav, der skal opfyldes for at opnå afgiftsfritagelse efter stk. 1, nr. 5. Bestemmelsen er indsat i momsloven ved lov nr. 1361 af 8. december 2010 og gennemfører Direktiv 2009/69/EF, artikel 1, nr. 3, i dansk ret. Direktivets formål er bekæmpe momssvig.\nSkatteministeren har i momsbekendtgørelsens § 73 a, indsat ved bekendtgørelse nr. 1638 af 15. december 2010, fastsat, at en importør for at opnå fritagelse for importmoms efter lovens § 36, stk. 1, nr. 5, senest på indførselstidspunktet for varerne skal oplyse SKAT om\nimportørens eget registreringsnummer, der er udstedt her i landet efter lovens § 47, stk. 1, eller registreringsnummeret, hvorunder importørens herboende repræsentant foretager transaktioner efter momsbekendtgørelsens § 69, og\nmomsregistreringsnummeret, der er udstedt i et andet EU-land, for virksomheden, som får leveret varerne efter lovens § 34, stk. 1, nr. 1-3, eller\nmomsregistreringsnummeret, der er udstedt i et andet EU-land, for en herværende virksomheds faste forretningssted m.v., som får overført varerne efter lovens § 34, stk. 1, nr. 4.\nEfter § 73 a, stk. 2., kan SKAT kan endvidere bestemme, at en importør for at opnå fritagelse for afgift ved indførsel af varer her i landet efter lovens § 36, stk. 1, nr. 5, senest på indførselstidspunktet for varerne skal dokumentere, at de indførte varer er bestemt til at blive leveret i et andet EU-land.\nOm momslovens § 34, stk. 1, nr. 1-4, se I.1.1.\nOm registrering efter momsbekendtgørelsens § 69, se M.1.3.\nDer er fritagelse for indførsel af gas gennem et naturgassystem eller ethvert net, der er forbundet med et sådant system, eller fra et gastankskib i et naturgassystem eller et opstrømsrørledningsnet, af elektricitet eller af varme eller kulde via varme- eller kuldenet.\nBestemmelsen svarer til Momssystemdirektivets artikel 143, litra l).\nFor at undgå en risiko for opkrævning af moms ved såvel indførsel som ved forbrug (dobbeltmoms), er der momsfritagelse for indførelse fra tredjelande af gas, elektricitet, varme og kulde omfattet af de særlige leveringsstedsbestemmelser for gas, elektricitet, varme og kulde, se E.2.4.\nElektricitetens bevægelser kender ikke landegrænser, men bevæger sig igennem netværket i den rute, hvor modstanden er mindst. Det europæiske kontinent har et samlet netværk, og en del energi vil derfor bevæge sig til lande uden for EU, selv om energien ikke reelt anvendes der, men blot passerer tredjeland. Uden en ændring af bestemmelsen ville der derfor kunne ske opkrævning af importmoms i forbindelse med handel med elektricitet mellem to EU-lande.\nDet tekniske direktiv (2009/162/EU af 22. december 2009) angår bl.a. beskatningsstedet for grænseoverskridende leveringer af el, gas, varme og kulde. Ved en ændring af sjette momsdirektiv i 2003 blev der indført en særlig ordning med hensyn til bestemmelserne om indførsel af gas og elektricitet samt beskatningsstedet herfor. Ordningen blev indført i tilknytning til liberalisering af grænseoverskridende handel med disse varer. Ordningen betyder i det væsentlige, at momsen skal betales i forbrugslandet. For at skabe overensstemmelse mellem formålet med og affattelsen af bestemmelsen bliver det tydeliggjort, at den særlige ordning finder anvendelse på indførsel og levering af gas gennem ethvert naturgassystem på EU's område eller ethvert net, der er forbundet med et sådant system.\nGas, der indføres med skibe, har samme egenskaber som den gas, der indføres gennem rørledninger, og er efter genforgasning beregnet til at blive transporteret videre gennem rørledninger. Ud fra et neutralitetsprincip skal momsfritagelsen også gælde for gas, der er indført med skibe, når gassen føres videre i et naturgassystem eller et opstrømsrørledningsnet. Efter de hidtil gældende regler skal momsen af gas og elektricitet opkræves på det sted, hvor kunden rent faktisk forbruger disse varer. I dag leveres der allerede varme og kulde gennem grænseoverskridende net. De problemer, der knytter sig til levering af og indførsel af varme og kulde, er de samme som dem, der knytter sig til levering og indførsel af gas og elektricitet. Derfor bør der gælde de samme regler for beskatningsstedet for varme og kulde, som gælder for gas og elektricitet.\nYdelser i forbindelse med indførsel af varer fra steder uden for EU er fritaget for moms, når ydelsens værdi indgår i momsgrundlaget efter § 32, stk. 1. Tjenesteydelser er således momsfritaget efter denne bestemmelse hvis de skal medregnes til momsgrundlaget efter § 32, stk. 1.\nHvis de pågældende tjenesteydelser skal medregnes til momsgrundlaget i henhold til § 32, stk. 1 og det ikke er sket, er det importøren der er betalingspligtig for den manglende momsafregning, jf. § 46, stk. 4. Se evt. L.4.\nBestemmelsen svarer til Momssystemdirektivets artikel 144.\nDet fremgår af momsforordningens artikel 46, at fritagelsen i artikel 144 i Momssystemdirektivet, gælder for transportydelser i forbindelse med import af løsøregenstande, der finder sted som led i en flytning.\nImport af selve løsøregenstanden, der finder sted som led i en flytning, er momsfritaget efter Direktiv 2009/132/EF, jf. Momssystemdirektivets artikel 143, litra b) og C), se I.3.2.\nFritagelsen i § 36, stk. 2, finder således også anvendelse i tilfælde, hvor der er momsfrihed ved indførsel af de pågældende varer i henhold til § 36, stk. 1. Se evt. I.3. Denne praksis har virkning fra 1. juli 2011, jf. forordningens artikel 65, stk. 2.\nDer er efter bestemmelsen i samme omfang og under samme betingelser, som er fastsat for toldfrihed, momsfritagelse for indførsel af varer til fremmede staters herværende diplomatiske og konsulære repræsentationer og dertil knyttede personer med diplomatiske rettigheder. Der er endvidere momsfritagelse for indførsel af varer, som foretages af EU, Det Europæiske Atomenergifællesskab, Den Europæiske Centralbank eller Den Europæiske Investeringsbank eller af de organer oprettet af EU, for hvilke protokollen af 8. april 1965 om De Europæiske Fællesskabers privilegier og immuniteter finder anvendelse, inden for de grænser og på de betingelser, der er fastsat ved nævnte protokol og ved aftaler om gennemførelse af denne eller ved aftaler om hjemsted, navnlig for så vidt dette ikke medfører konkurrenceforvridning. Momsfritagelsen omfatter også indførsel af varer, som foretages af andre internationale organisationer end de i 2. pkt. nævnte, i det omfang de er anerkendt som sådanne af de offentlige myndigheder i EU-landet, der er værtsland for disse internationale organisationer, eller af medlemmer af disse organisationer, inden for de grænser og på de betingelser, der er fastsat ved internationale konventioner om oprettelse af disse organisationer eller ved aftaler om hjemsted.\nDanmark har tiltrådt en række internationale konventioner og overenskomster, hvorefter der kan gives told- og afgiftsfritagelse for varer, der indføres til diplomatiske og konsulære repræsentationer, internationale organisationer samt det dertil knyttede personale.\nReglerne findes i toldlovens § 4. En oversigt over de internationale konventioner og overenskomster er i Toldvejledningen, D.5 og D.6.\nRepræsentationer, organisationer og diplomater her i landet\nTold- og afgiftsfriheden er begrænset til repræsentationer og organisationer samt personer, der over for Udenrigsministeriet er anmeldt som berettiget hertil, og som er optaget i Udenrigsministeriets diplomatkalender eller lister, der udarbejdes af Udenrigsministeriet.\nFor varer til NATO-personel under tjeneste her i landet er det en betingelse, at de pågældende personer over for Forsvarsministeriet er anmeldt som berettiget til momsfritagelse og er optaget på en personliste, der udfærdiges af Forsvarskommandoen.\nTold- og afgiftsfriheden kan gives ved indførsel af varer fra steder uden for EU samt ved fraførsel af ikke EU-varer fra visse toldordninger. Se Den juridiske vejledning, afsnit D.A.4.9.\nDiplomatiske repræsentationer og internationale organisationer samt tilknyttede personer med diplomatisk status kan på visse betingelser få godtgjort moms, der er betalt her i landet, se K.1.2.\nDer skal betales moms af køretøjer, der er indført momsfrit, hvis de overgår til anden eller andres anvendelse inden for en given periode efter registrering her i landet. Det samme gælder, hvis ansættelsesforholdet ændres for ejeren.\nFor diplomater mv. er perioden 2 år, for WHO's personale mv. er den 3 år og for andre internationale organisationer og NATO-personel er perioden ubegrænset.\nDer er momsfrihed for varer, der er betalt af midler stillet til rådighed af De Forenede Stater til brug for det fælles forsvar. Det samme gælder for materiel, der oplægges midlertidigt i depoter her i landet af andre NATO-lande, når det er aftalt med den danske regering. Endelig er materiel og udstyr til gennemførelse af arbejdet under NATO's fællesfinansierede infrastrukturprogram momsfrit ved indførslen.\nVarer til personalet følger reglerne for varer til diplomater mv., se I.3.7.


For at imødekomme kritikken af den manglende viden om de grønlandske bestande af hvaler, har Grønland siden 2005 gennemført omfattende optællinger af alle de vigtigste hvalarter samt hvalrosser i både Øst- og Vestgrønland. Det er en gigantisk opgave, som Grønlands Naturinstitut (GN) kun har kunnet løse via store særbevillinger fra det daværende Hjemmestyre, nu Selvstyret, og den danske Miljøstyrelse via det arktiske miljøstøtte program DANCEA.\nFør 2005 havde GN kun tal på ganske få hvalarter og tallene var typisk mere end 10-15 år gamle og slet ikke gode nok til at forsvare den nuværende fangst. Nu har vi veldokumenterede tal for 10 hvalarter (vågehval, finhval, pukkelhval, grønlandshval, grindehval, hvidnæset- og hvidsidet delfin samt marsvin) og hertil kommer tre grønlandske bestande af narhval og tre bestande af hvalros. De fleste af tallene er godkendt i de internationale videnskabelige komiteer (såsom NAMMCO og IWC), som arbejder med rådgivning om disse arter. Tællingerne er lavet fra fly, hvilket er dyrt, men den absolut bedste fremgangsmåde, da det er meget store områder som skal dækkes.\nOptællingerne viser fremgang i bestandene af pukkelhval, finhval, grønlandshval, hvidhval i Vestgrønland og i narhvalbestanden i Qaanaaq-området. Bestanden af vågehval, marsvin, hvidnæset delfin, spækhugger synes at være stabil hvorimod narhval-bestanden i Melvillebugten og Østgrønland er blevet mindre. Visse arter er sværere at tælle end andre; vågehvalerne er f.eks. svære at finde under flytællinger, sandsynligvis fordi de oftest er alene og kun kan ses i ekstremt stille vejr uden tåge, dvs. meget sjældent.\nVidenskabelig gennemgang af tallene\nNarhval, hvidhval, grønlandshval og hvalros er gode eksempler på hvorfor Grønland ikke bare kan beslutte, hvor mange dyr der er. De fleste bestande opholder sig kun i en periode af åreti grønlandske farvande og opholder sig ellers i andre landes farvande. Kvaliteten af tællingerne skal derfor altid godkendes af internationale videnskabelige organisationer før tallene kan bruges til at sætte kvoter med. For storhvalernes vedkommende foregår dette i den Internationale Hvalfangstkommission (IWC), hvor en meget kritisk videnskabelig komité nøje overvejer om tallene er korrekt funderet og beregningerne rigtige. Komitéen sikrer, at bestandstallene ikke bliver overvurderet eller om usikkerhed om tallene er blevet undervurderet. En tilsvarende screening foregår i den Nordatlantiske Havpattedyrkommission (NAMMCO) for hvalrossens og småhvalernes vedkommende. Det kan tage flere år inden et tal kan godkendes og i enkelte tilfælde er det slet ikke muligt at imødekomme kritikken.\nBetydning for Grønland økonomisk….\nGrønland har brug for disse tal til at dokumentere bæredygtigheden af udnyttelsen, bl.a. fordi handel med kunsthåndværk af disse materialer er reguleret af en organisation, CITES, der kræver at dyrene fanges på et dokumenteret bæredygtigt grundlag. Uden CITES-tilladelse kan en turist ikke udføre et smykke af f.eks. hvalros. På Naalakkersuisuts hjemmeside kan ses hvilke arter, der pt. er tilladt at udføre fra Grønland.\nSamtidig kan man få glæde af veldokumenterede tal og tidsserier for hvalbestandene langt ud i fremtiden, fordi resultaterne fra tællingerne kan anvendes til at belyse langsigtede ændringer i hele økosystemet. Hvaler og hvalrosser er top-predatorer (sidste led i en fødekæde) og opsummerer derfor forandringerne i både fødekæden og det fysiske miljø (f.eks. is- og temperaturforhold).\nSiden 1984 er der lavet i alt 9 visuelle flytællinger og 2 fotografiske optællinger af storhvalerne i Vestgrønland. Mellem 1981 og 2019 er der lavet 34 flytællinger for narhvaler, hvidhvaler og hvalros i hhv. Vestgrønland, Nordvestgrønland, Nordøstgrønland og Østgrønland.\nOptælling fra fly er alle andre metoder overlegen, da man hurtigt kan dække store arealer. Men sikkerheden ved flyvning i lav højde over hav og is skal være i orden, så derfor har det været et krav, at flyet skulle have to motorer og ekstra brændstoftanke til lang tids flyvning, så man kan bruge alternative lufthavne, hvis den planlagte lufthavn lukker ned pga. dårligt vejr.\nFlyet flyver 90 nm (sømil) i timen og 700 fod over havets overflade. Dette giver observatørerne mulighed for, at se dyrene inden de dykker. Foto: R. G. Hansen\nEt eksempel på hvordan flytællingerne udføres. A) viser de forskellige områder, der er planlagt at flyve og B) viser linjer, der var planlagt at flyve (røde streger) og dem som rent faktisk blev fløjet (blå linjer). C) viser resultatet af flytællingen (her er det for grønlandshvaler). De røde prikker indikerer antallet af observeret dyr.\nBortset fra en enkelt tælling i 2005 er de fleste tællinger gennemført med Air Greenlands og Norlandairs Twin Otter OY-ATY. Det er et relativt stort fly, hvor vi kan være fire observatører i flyet. Det gør det muligt at foretage et såkaldt “dobbelt-observatør-eksperiment”, hvor man finder ud af, hvor mange individer, der registreres af begge observatører, og hvor mange, der kun registreres af den ene. Det er meget vigtigt i forbindelse med nogle af de dyr, som er svære at få øje på, fordi man må regne med, at der er dyr, som ikke registreres af observatørerne. Ved hjælp af “dobbelt-observatør-eksperimenter” kan man bestemme, hvor mange dyr som observatørerne ikke ser og dermed få en mere realistisk bestemmelse af antallet på overfladen på det areal, som flyvningen dækker. Observatørerne ser f.eks. næsten 100% af hvid- og pukkelhvaler, men de kun ser 80% af hvalrosser, der ligger i vandet.\nRegistrerings- og observationsudstyr\nUd over de fire observatører, som arbejder to og to uden kontakt med hinanden, bliver Twin Otteren også forsynet med forskelligt registreringsudstyr, som kan følge med i flyets bevægelser, arkivere indtalinger fra observatørerne samt lave en løbende video-registrering af forholdene direkte under flyet. Derudover bliver afstandene til dyrene opmålt ved hjælp af en elektronisk vinkelmåler kaldet et geometer. Det er disse afstande til dyrene, der bruges til at lave en såkaldt detektions-funktion for observatørernes evne til at se dyrene i en givet afstand fra flyet. Derved tager vi højde for, at dyr tæt på flyet nemmere kan ses end dyr langt fra flyet.\nOptager boks, der optager de mange informationer samt tager billeder eller film af området direkte under flyet som observatørene misser. Alle disse billeder eller film gennemgås efter flytællingen er overstået og evt. dyr indgår i udregningen af bestandsstørrelsen. Foto: MP. Heide-Jørgensen\nDet sidste bruges til både at registrere dyr, som observatørerne overser, og til at give en løbende måling af is- og vindforhold på havoverfladen. Det hele er samlet i en speciel computer udviklet af Remote Geosystems.\nEndeligt får Twin Otteren monteret fire såkaldte boble-vinduer, som er ekstra store bobleformede ruder, observatørerne kan stikke hovedet ud i og se, om der er dyr lige under flyveren.\nSatellitsendere registrerer dykkeadfærd\nEt stående problem med optællinger af hvaler og hvalrosser er, at en vis del af bestanden altid kan forventes at være neddykket under overflyvningen og dermed umulig for observatørerne at se. Skal tællingerne give et realistisk billede af hvor mange dyr som findes i området er det derfor nødvendigt at korrigere for de dyr som ikke kan ses. Til det formål bruges data fra dyr, som er instrumenteret med satellit sendere, der giver oplysninger om den tid dyrene er i overfladen. Der er som regel tale om små trykmålere, der viser hvor meget af dyrets tid som bruges i f.eks. 0-2 m dybde, som er den dybde, man kan regne med at se hvalen i fra flyveren.\nSatellitsender fremstillet til at sætte på narhvaler, så forskerne bl.a. kan følge hvalernes dykkeadfærd. Foto: MP. Heide-Jørgensen\nSatellitsender fremstillet til at sætte på rygfinnen af marsvin. Foto: MP. Heide-Jørgensen\nGrønland er længe blevet kritiseret for at mangle ordentlige tal på vågehvalbestanden. Det satte gang i de første flytællinger i 1984, som afløste de skibstællinger der uden større succes blev gennemført i 1982 og 1983. På trods af denne omfattende indsats var det faktisk først i 2007 at det lykkedes at opnå et tal, der er stort nok til at forsvare fangsten af vågehvaler i Grønland.\nEt problem med mange af de tidligere tællinger var, at observatørerne så for få vågehvaler til at man kunne bruge de meget datakrævende modeller, som blev brugt til beregning af bestandsstørrelsen.\nPå trods af at vågehvalerne er Grønlands mest talrigeste storhval er den alligevel næsten umulig at finde på flytællinger og der har været mange teorier om, at de var indenskærs, når vi fløj udenskærs og omvendt.\nProblemet er dog snarere at vågehvalerne er meget spredte og oftest optræder enkeltvis. Samtidig ser man dem kun i ekstremt stille vejr uden tåge, hvilket er ret sjældent i Vestgrønland.\nVågehvaler svømmer oftest alene hvilket gør dem svære at se under flytællinger. Foto: N. Nielsen\nVed optællingen i 2007, samt den gentagne optælling i 2015, blev der brugt en simplere model som ikke krævede så mange observationer for at beregne bestandsstørrelsen. På grund af problemerne med at tælle vågehval er det ikke muligt at sige om bestanden er i vækst eller tilbagegang, men tidsserien fra 1984 til 2015 tyder på, at antallet varierer en del mellem årene.\nOptællinger af vågehvaler har været et udviklingsprojekt, hvor vi har måttet løse en række problemer og gennemgå en udvikling fra små fly med to observatører til store fly med fire observatører. Det har været en dyr proces, men samtidig er der kommet andre vigtige resultater ud af det, hvilket har været med til at løfte og fokusere indsatsen på nogle af de andre arter.\nParallelt med optællingerne af vågehvaler er finhvalerne blevet optalt og det har teknisk været mindre vanskeligt. Finhvalen er en af de største hvaler og de samler sig i små grupper, som er meget lettere at få øje på end eks. vågehvalerne.\nI de senere år har det lykkedes at sætte satellitsender på finhvaler i Vestgrønland og de tidligere tælletal fra 2005 og 2007 kan derfor korrigeres for hvor meget de er neddykket og altså ikke kan ses af flyobservatørene.\nBestandstallet for finhval fra tællingerne 1987/88 var på 1100 hvaler. Sammenligner man det med de nye tal på hhv. 9800 talte dyr i 2005, 15957 dyr i 2007 er der ikke tvivl om at bestanden er steget markant siden 1980´erne. I tællingen fra 2015 sås det imidlertid at en del af bestanden tilsyneladende befandt sig i Østgrønland hvor kun 2215 dyr blev optalt i Vestgrønland men derimod 6440 dyr blev talt i Østgrønland. Den nuværende kvote er på 19 finhvaler.\nEn flok finhvaler under flytælling i 2005. Grundet deres store størrelse er finhvaler nemme at se under flytællingerne. Foto: L. Witting\nPukkelhvalen er den eneste art, som vi har tal på i hele optællingsperioden. Tallene viser en årlig vækst på 9%, når antallet af observationer per fløjne kilometer sammenlignes for hele perioden 1984 til 2007.\nVæksten er i samme størrelsesorden som set i andre områder af Nordatlanten og det er også forventeligt eftersom der siden beskyttelsen af bestanden i Vestgrønland i 1985 kun er fanget enkelte pukkelhvaler på deres vinteropholdsplads i Caribien.\nEn flok pukkelhvaler under en flytælling i 2005. Pukkelhvaler er nemme at se fra flyet på grund af deres store størrelse og hvide luffer. Foto: L. Witting\nTal for hvaler i Østgrønland\nFor alle tre bardehvaler; vågehvalen, finhvalen og pukkelhvalen, har vi hidtil manglet tal for bestandens størrelse langs kysten af Østgrønland. Det ændrede sig dog med en store tælling i 2015, der både dækkede Vestgrønland og Østgrønland. Her blev der observeret store mængder af hvaler, der hidtil var ukendt for os. I alt blev der optalt 2762 vågehvaler, 6440 finhvaler og 4223 pukkelhvaler. Vi ved ikke med sikkerhed om hvalerne, der findes i Vestgrønland er de samme hvaler, der nogle år vælger at tage til Østgrønland i stedet. En enkelt satellitmærket pukkelhval viste dog, at denne hval flyttede sig fra Vestgrønland til Østgrønland samme år.\nNarhvalen, hvidhvalen og grønlandshvalen har længe været Grønlands smertensbørn fordi fangsten af nar- og hvidhvaler i en periode var for høj til at bestanden kunne bære det og fordi grønlandshvalen i mange år ikke viste tegn på vækst i bestanden på trods af 100 års fredning.\nOmkring årene 1999-2000 observerede man pludselig mange grønlandshvaler i Diskobugten. En meget omhyggelig tælling i 2006 viste, at der nu var ca. 1200 hvaler i området om foråret. Den optælling var specielt avanceret, fordi det var første gang vi samtidig kunne satellitspore et antal hvaler, som kunne vise at flytællingen faktisk dækkede hvalernes udbredelse og samtidig blev dykkedata indsamlet fra præcis det samme område og tidspunkt. En gentagelse af tællingen i 2012 viste, at det samme antal grønlandshvaler benyttede Diskobugten om foråret.\nFangere fra Qeqertarsuaq har siden 2000 arbejdet for Grønlands Naturinstitut med at mærke grønlandshvaler med satellitsendere. Desuden bruges de også til andre projekter. Foto: K. Laidre\nGrafen viser hvordan hvidhvalerne følger kanten af havisen og at de trækker længere vestpå sammen med isen.\nNarhval er optalt i alle områder med faste bestande og regelmæssig fangst. Det drejer sig om Vestgrønland: Inglefield Bredning, Melville Bugten, Nordvandet, Vestgrønland, Diskobugten. Dog ikke i Uummannap Kangerlua, hvor narhvalerne opholder sig i november, da er det for mørkt til flytællinger. I Østgrønland har narhvalerne været talt: mellem Scoresby Sund og Tasiilaq samt Dove bugt og Nordøstgrønland.\nNarhvalerne er særlig godt dækket fordi Grønland, sammen med Canada, har et specielt ansvar for at forvalte narhvalbestandene eftersom det er de eneste to lande med store narhvalbestande.\nHvalros tælles ligeledes fra fly og er blevet talt i Avannaarsua i foråret 2013 samt 2018. Derudover er den Vestgrønlandske komponent af den Østlige Baffin Bugt og Davis Stræde bestand optalt i 2006, 2008, 2012 og 2017 og denne bestand ser ud til at være stabil.\nDer er tre små tandhvaler som fanges om sommeren i Grønland og det er marsvinet, den hvidnæsede delfin og grindehvalen. Marsvinet tages i ret store antal (2-3000 dyr om året) i Sydvestgrønland og så det er vigtigt at få tal på bestandens størrelse. Marsvin er svære at se fra fly og det gør det ikke nemmere at de gennemførte flyoptællinger fokuserede på de store hvaler. Det lykkedes alligevel i 2007 og 2015 at estimere en bestandsstørrelse på marsvin, på henholdsvis ca. 70.000 og 100.000 dyr.\nVi ved ikke hvor mange hvidnæsede delfiner der fanges, men det er nok omkring 2-300 delfiner om året i Sydvest- og Østgrønland. Det vurderes at bestanden er stor og hænger givetvis sammen med delfiner i andre områder af Nordatlanten.\nGrindehvaler fanges uregelmæssigt, men nogle gange i store antal på 3-400 dyr i Vestgrønland. Arten vandrer over store områder og grindehvalerne i Vestgrønland menes bl.a. at være en del af den nordvest-atlantiske bestand.\nGrindehvalerne forekommer fortrinsvis på det dybe vand på den vestlige side af bankerne langs Vestgrønland, og eftersom området ikke fuldstændig dækkes af flytællinger, betragter vi bestandstallene fra tællingerne som minimumstal for den bestand, som den grønlandske fangst tages af. Grindehvalerne er vanskelige at tælle fordi de ofte optræder i meget store grupper, såkaldte supergrupper hvor det kan være svært at afgøre hvor grænsen mellem grupperne er.\nDen eneste anden tandhval, som fanges i Grønland og som vi mangler tal på er spækhuggeren. På trods af mange hundrede timers flyvning langs de grønlandske kyster er det kun lykkedes at få ganske få observationer af spækhuggere og det har derfor heller ikke været muligt at lave et tal for bestandens størrelse. Forklaringen er formentlig, at der er meget få spækhuggere i Grønland og at de vandrer hurtigt over store områder. Derfor ser man dem lokalt, men der er ikke nok til, at de bliver set under flytællinger, som kun dækker 5-15 % af havoverfladen.